Brezel-diabarzh Portugal - Wikipedia\nLudresadenn ma weler Pedro IV ha Miguel Iañ oc'h en em gannañ da gregiñ e kurunenn Portugal, gantHonoré Daumier, 1833.\nBrezel-diabarzh Portugal, anavezet e Portugal evel Guerra Civil Portuguesa, pe Guerras Liberais, Guerra Miguelista pe Guerra dos Dois Irmãos, zo ur brezel-diabarzh a c'hoarvezas e Portugal entre frankizourien ha bonreizhourien en un tu ha hollroueelourien en tu all, diwar-benn piv a dlee ren er vro, Maria II Portugal pe hec'h eontr Miguel Iañ. C'hwec'h vloaz e padas, adalek 1828, hag echuiñ gant Emglev Evoramonte d'ar 26 a viz Mae 1834.\n1 Orin ar brezel\n4 An emgannoù\nOrin ar brezel[kemmañ | kemmañ ar vammenn]\nEntre 1807 ha 1810, dre deir gwech, e klaskas armeoù gall Napoleone Buonaparte aloubiñ Portugal. Tro-wenn a rejont bep tro, hogen daoust da se e voe tizhet ar vro gant ar mennozhioù nevez hag ar frankizouriezh. Pa oa ar roue en harlu e voe un Dispac'h frankizel. Pa zistroas ar roue João VI eus Brazil ec'h embannas Bonreizh 1822, frankizel kenañ. Neuze en em vodas an eneberien en-dro d'ar rouanez ha d'he mab Miguel.\nE miz Meurzh 1826 e varvas João VI. Neuze e savas bec'h da c'houzout piv a renje. Pedro Iañ Brazil, mab henañ ar roue, a oa en e wir, ha kurunennet e voe evel Pedro IV Portugal. E vreur Miguel a zisklêrias en devoa kollet Pedro e wir p'en devoa trubardet e vro oc'h embann dizalc'hted Brazil, trevadenn Portugal. Hogen na pobl Portugal na hini Brazil ne felle dezho kaout ur roue a renje en div vro. Neuze, e miz Ebrel 1826, e voe graet un adwel da Vonreizh 1822 (kentañ Bonreizh Portugal), hag e tilezas Pedro ar gurunenn d'he reiñ d'e verc'h María da Glória, a oa seizh vloaz, gant ma timezje d'hec'h eontr Miguel pa deuje en oad d'ober. Da c'hortoz, eo e c'hoar Isabel Maria de Bragança, a vije rejantez. Ha Pedro en-dro da Vrazil.\nEn deroù e oa an tu kreñv gant harperien ar roue Miguel ha koll e oa kostezenn Pedro. Miguel ne voe ket anavezet gant kalz a vroioù all avat, nemet gant SUA hag ar Vatikan. Rouaned all Europa a chome mut. Portugal a oa o vont war baouraat abalamour d'an dispignoù bras graet gant Miguel. Pedro Iañ avat, dre ma n'halle ket ober war-dro aferioù Brazil ha Portugal war un dro, a laoskas kurunenn Brazil gant e vab Pedro II, d'ar 7 a viz Ebrel 1831, hag ac'h eas da Bortugal da zifenn e wirioù roue Portugal evit e verc'h ha da stourm ouzh e vreur. En 1831, e tilestras Pedro gant e soudarded en Açores, e kemeras meur a enezenn, hag e reas e lec'h-kreñv en enezeg.\nGant e arme e kemeras Angra, lec'h a bouez en Açores d'al listri-brezel, hag ac'hano e challas diwezhatoc'h, kas soudarded da zilestrañ war an douar-bras, en hanternoz da Borto, e Praia dos Ladrões, adanvet goude Praia da Memória: Dilestradeg ar Mindelo a lavarer eus an darvoud-se, hag ur monumant bras zo bet savet eno d'an dud lazhet er brezel-diabarzh, e stumm da un obeliksenn savet dirak ar mor.\nGoude, arme Pedro a emziwallas a-drek mogerioù ar Cidade Invicta, hag o enebourien a grogas gant ur seziz hir ha kalet anvet Cerco do Porto. A-benn ar fin, listri ar frankizourien a deuas a-benn da dremen daoust ma oa bet stanket aber Douro gant o enebourien, ha da vont a-hed an aod betek Algarve. Eno e tilestras ur rannarme ha hi afo war-du Lisboa, a oa gwarezet gant un toullad listri saoz. Lisboa a godianas d'ar penngomandant frankizour, marichal-Dug an Terceira, hep stourm nag emgann, pelo Dug Cadaval, a oa bet kentañ ministr ar roue Miguel, d'ar 24 a viz Gouhere 1833.\nLevantado o Cerco do Porto graças à queda da capital nas mãos dos pedristas, a guerra continuou no entanto a marchas forçadas e dolorosas, em Coimbra, Leiria e pelo Ribatejo fora. Miguel a stalias e lez en Santarém, ma varvas an infantez Maria da Assunção de Portugal, entretant, gant ar vosenn, irmã dos dois príncipes inimigos.\nD'ar 24 a viz Ebrel 1834, gant Feur-emglev Londrez, e tivizas Emglev ar Pevar kemer perzh er stourm ouzh arme ar roue Miguel Iañ.\nPeoc'h[kemmañ | kemmañ ar vammenn]\nEmgann Aceiceira, d'ar 16 a viz Mae 1834, a voe diwezhañ emgann bras ar brezel. 18.000 den a oa en arme Miguel, met d'ar 24 a viz Mae e voe embannet ar peoc'h, dilezel ar gurunenn a rae Miguel evit ur gopr bloaziek, kuitaat ar vro a ranke ober hep distro. Pedro a adsavas ar Vonreizh met mervel a reas d'ar 24 a viz Gwengolo er bloaz-se en-eeun.\nMaría da Glória a voe anvet da rouanez evel María II Portugal.\nAn emgannoù[kemmañ | kemmañ ar vammenn]\nBenniel broadel kostezenn Miguel Iañ .\nBenniel broadel kostezenn Pedro Iañ.\nEmgann ar Pico do Seleiro, Enez Terceira (4 a viz Here 1828)\nEmgann ar Praia da Vitória, Enez Terceira (11 a viz Eost 1829)\nKrogad al Ladeira do Gato, Enez São Jorge (Ebrel 1831)\nEmgann al Ladeira da Velha, Enez São Miguel (3 a viz Eost 1831)\nSeziz Porto (Gouhere 1832 - Eost 1833)\nEmgann ar Ponte Ferreira, parrez e Campo, kumun Valongo (23 a viz Gouhere 1832)\nEmgann Cabo de São Vicente (5 a viz Gouhere 1833)\nEmgann an Alcácer do Sal (2 a viz Du 1833)\nEmgann ar Pernes (30 a viz Genver 1834)\nEmgann Almoster (18 a viz C'hwevrer 1834)\nEmgann Sant’Ana (24 a viz Ebrel 1834)\nEmgann Asseiceira (16 a viz Mae 1834)\nEmgann Praia da Vitória, e 1829\nDilestradeg ar Mindelo, e Porto\nEmgann Pont Ferreira, e 1832\nHipólito de la Torre Gómez,António Pedro Vicente, España-Portugal: estudios de historia contemporánea, Madrid, 1998, ISBN 978-84-7738-616-2\nSimão José da Luz Soriano, História da Guerra Civil e do Estabelecimento do Regime Parlamentar em Portugal, 1866-90\nAdtapet diwar « https://br.wikipedia.org/w/index.php?title=Brezel-diabarzh_Portugal&oldid=1854331 »\nKemmoù diwezhañ degaset d'ar bajenn-mañ d'an 5 Du 2019, da 16:02.


Tonkad Kan ar Bed — Bannoù-heol\nPosté le 01/12/2018 -\nPersonnes en lien avec l'article : Gilles Pennec\nHag un oberenn a dalvoudegezh ez eo evit gwir ! Koulskoude, n’eo nemet istor ur plac’hig oc’h ober tro ar bed, gant trizek kanaouenn, troet pe azasaet evit lod, pe savet ar pozioù anezho evit lod all gant meur a vrezhoneger, war-bouez unan a oa bet skrivet gant Youenn Gwernig hag enrollet gantañ e 1975. Ur pezh mell oberenn savet e Breizh hag a youl vat evit 90 % anezhi, dre ziouer a arc’hantaouiñ. Kontet e vo deoc’h perak... Da gentañ, sellomp a dostoc’h ouzh buhez Arno Elegoed, e penn ar raktres gant Joris Inadias...\nUr wech e oa, e Breizh...\nMiz Du 1972 : Ganedigezh Arno Elegoed e Brest. O chom e Sant-Derc’hen e Bro-Leon, mab d’an istorour Loeiz Elegoed hag e wreg Madeleine : “A-drugarez dezhi eo em eus graet sonerezh. Hi eo he deus lakaet ac’hanon da glevet ha da zeskiñ sonerezh pa oan bihan”, eme Arno.\nMiz Gwengolo 1990 – miz Mezheven 1994 : Studioù sonerezh gant Arno e Skol-veur Roazhon 2.\nMiz Gwengolo 1994 : Kelenner eo Arno war ar sonerezh, ar brezhoneg, ha diwezhatoc’h war sevenadur ar vro ivez, e skolaj ha lise Santez Tereza e Kemper.\nMiz Du 1999 : Savet an ti-embann Bannoù-heol gant Arno, da gentañ evit treiñ albomoù Boulig ha Billig, goude-se Titeuf, Thorgal, hag Arzhig Du evit ar re vihan.\n2014 : Seniñ a rae Arno gant Bann-heol, ur strollad sonerezh sakr ar broioù keltiek. Joris Inadias, bet skolajiad da Arno e Kemper, a oa ouzh an taboulinoù. Joris zo ezel eus ar strollad Corbeaux ivez, ur strollad sonerezh eus Kemper a oa aet an eil plas ganto e taol-lañs ar re yaouank en Erer Kozh e Karaez e 2012. Kavet en doa Joris e oa brav-eston mouezh Véronique Autret a gan er strollad Bann-heol. Ken brav ma oa ganet ennañ hag en Arno ar c’hoant d’ober ur bladenn ganti gant kanaouennoù evit ar re vihan, tonioù da luskellat.\nAr raktres zo aet kalz pelloc’h ha deut eo da vezañ Kan ar Bed a-benn ar fin ! Da gentañ o doa klasket Arno, Joris ha Véronique tonioù a blije dezho. Bet e oant o welet Charlez an Dreo evit skrivañ, treiñ pe azasaat pozioù war an tonioù anavezet-se. Charlez an hini en doa heñchet anezho da vont da glask meur a skrivagner. Daouzek den a oa bet kavet. Gant Rónan Ó Luasa, ur paotr eus Roazhon, Iwerzhonad dre e dad, Breizhad dre e vamm, e oa bet kempennet an holl donioù. C’hwec’h ton zo hengounel, seizh n’int ket neuze. “Evit tonioù zo eo bet diaes kaout ar gwirioù”, eme Arno. Da skouer : “Ur bloavezh gant Arc’hantina a-raok kaout un emglev”. Evit ton Manu Chao e oa bet aes a-walc’h kaout ar gwirioù, pa oa deut hennezh d’an Erer Kozh. Met ar pep diaesañ a oa da zont diwezhatoc’h.\nGant Malo Bouëssel du Bourg, Annie Coz, Charlez an Dreo, Goulwena an Henaff ha Jil Penneg ez eus bet ijinet pozioù war tonioù meur a vro, heñvel gant Gwenole Bihanig ha skolajidi Diwan ar Releg. Gant Fulup Jakez ez eus bet troet ur ganaouenn, azasaet ar re all gant Mark Kerrain, Annaig Kervella, Gwenvred Latimier-Kervella, Gwenn-Ael ar C’helleg, Peryn Bleunven. Evit echuiñ emañ kanaouenn Tuchenn Mikael skrivet gant Youenn Gwernig. Gwenn-Ael ar C’helleg, eus Ofis Publik ar Brezhoneg, en deus kemeret kalzik war e amzer vak ivez evit adlenn an testennoù. Kement a ganerien ha sonerien a vicher zo, ma vefe diaes lakaat an holl anvioù anezho amañ. Kavet e vo an holl anvioù el levr, evel-just.\nNevez-amzer 2017 : Kinniget ar raktres levr-CD Kan ar Bed da Di-Embann ar skolioù (TES).\nMiz Mezheven 2017 : Asantet gant rener TES arc’hantaouiñ ar raktres Kan ar Bed. Nebeut goude ma oa aet kuit ar rener e oa bet goulennet gant kuzul embann TES kaout holl destennoù ar c’hanaouennoù.\nMiz Genver 2018 : “N’eo ket diouzh spered an Deskadurezh-Stad” a lavar kuzul embann TES. Re a stourmoù, re a bolitikerezh zo e pemp kanaouenn. Komz eus justis, peoc’h ha frankiz d’ar vugale n’eo ket mat,na d’ar grennarded, hervez. An ton Breudeur omp – Askatasunera peogwir ez eus kaoz eus Korsika hag eus frankiz, An distro peogwir eo un ton yiddish hag e vez kaoz er ganaouenn eus ur plac’h yuzev eus Rusia, e dibenn ar brezel goude ar Shoah, a zo o hunvreal en ur vro peoc’hus, Bugel an heol peogwir eo kan broadel Suafrika daoust ma vez kaoz eus peoc’h ha frankiz enni ha n’eo ket eus feulster evel e kanoù broadel all. Displijet o doa Tuchenn Mikael ha Rumba Barcelona d’un nebeud izili eus ar c’huzul embann ivez.\nAbegoù zo bet kavet e geriennoù zoken. En o zouez, ar frazenn “a dufo ar menez-tan” e kanaouenn Tahiti, Ar Mor Bras. Ar verb tufat a dalvez kement ha krañchat, met ur ster all en deus, revel hemañ, eme izili bodad Tonkad Kan ar Bed. Koulskoude e vez kavet ar ger tufat e levrioù bet embannet gant TES, a lavar Arno. Kalz gerioù a c’heller lakaat un eil ster revel dezho, anat eo. Neuze, pemp kanaouenn da dennañ diwar an trizek.\nMiz Ebrel 2018 : A-benn ar fin e nac’h TES arc’hantaouiñ, evit abegoù budjed, goude bezañ bet asantet un nebeud mizioù a-raok. Ul levr gant Goulc’han Kervella a oa bet nac’het ganto c’hoazh e 2016, peogwir e oa anv eus Roparz Hemon hag ur romant gantañ [s.o. Bremañ, niv. 407]. War dachenn an oberennoù da selaou embannet gant TES, “N’eus netra evit krennarded, traoù a vremañ, nemet rimadelloù evit ar re vihan” eme Arno.\nDigalonekaet Arno ha Joris war an taol. Labouret o doa kement war ar raktres, ur raktres krouiñ evel n’eus ket kalz e Breizh ouzhpenn-se. Kantadoù a eurvezhioù labour, gant degadoù a dud varrek hag a vicher o kemer perzh ennañ, war-nes mont d’an traoñ. Ur skoilh all a oa da zont. Ul laz-seniñ a oa da gaout evit meur a don war ar bladenn. Tud Laz-seniñ Sinfonek Breizh, goude bezañ asantet c’hoari war ar bladenn, ne respontont ket mui.\nNe vern ! Aet Arno da welet war-zu Bulgaria neuze, “Joris ha me zo kontant-bras gant al labour graet gant laz-seniñ Sofia. Un degemer mat-tre, muzisianed a vicher dreistordinal o deus lennet ar sonerezh tregont munut a-raok an enrolladenn ha gouest int bet da seniñ brav” a lavar Arno. Setu ur raktres ennañ daou venveg da gentañ deut da vezañ un oberenn gant kanerien ha sonerien e-leizh, al laz-seniñ The Bulgarian Symphony Orchestra ha daou laz-kanañ, Kana eus Plougastell-Daoulaz ha Vibrations eus Roazhon.\nGant an diouer a arc’hant e oa ret kaout ur studio digoust ivez neuze. Dre Jakez Bernard (Label Production) e oa aet Arno e darempred gant Samuel Julien, eus ar gevredigezh Dizale. Studio eilmouezhiañ Dizale e Kemper zo bet prestet digoust evit kas da benn an enrolladennoù hag ar meskañ gant Joris.\nEvit an arc’hantaouiñ en doa gellet Bannoù-heol kaout un tammig arc’hant digant Kuzul-rannvro Breizh ha Ti-kêr Kemper, netra digant Kuzul-departamant Penn-ar-Bed avat. N’eus bet kavet en holl nemet 10 % eus budjed Kan ar Bed dre skoazelloù.\nHañv 2018 : En em gavet Joris hag Arno gant Dan ar Braz. Enrollet ez eus bet un ton gantañ gant e c’hitar, Breudeur omp – Askatasunera, goude bezañ klevet kaoz eus ar skoilhoù bet lakaet war hent Kan ar Bed.\n20 a viz Du 2018 : Deut eo al levr-CD 50 pajenn ennañ er-maez eus an ti-moullañ, gant an trizek ton raktreset er penn kentañ. Un droidigezh zo e galleg. Ur gontadenn bet skrivet gant Clara Colin eo, istor ur plac’hig anvet Liza. He istor a ra al liamm etre an holl donioù. E Menez Are emañ ar plac’hig o chom, hag dre he c’housk ez a da veajiñ dre ar bed a-bezh. An tresadennoù zo gant Geoffrey Berniolle.\nLabourat pennek evit krouiñ e brezhoneg\nArno Elegoed ha Joris Inadias hag an holl re o deus kenlabouret war al levr-CD-se a c’hell bezañ lorc’h enno gant disoc’h ul labour ramzel a zo padet pevar bloaz. Gant Fanny Chauffin e oa bet lakaet ar gaoz war ar c’hrouiñ e Breizh en he levr Diwan 40 ans déjà ! [s.o. Bremañ, niv. 416 ha niv. 417], gant ar soñj ne c’hell ur yezh padout nemet ma vez krouet ha savet traoù ganti. Pa weler ar skoilhoù zo bet lakaet war hent Kan ar Bed e c’heller en em c’houlenn perak eo ken diaes sevel ha produiñ traoù e brezhoneg e Breizh. “N’eo ket doareoù d’ober goulenn digant an dud labourat dic’hopr” eme Arno. Gwelet en deus pegen diaes e oa kavout arc’hant evit krouiñ traoù nevez e brezhoneg. Deut eo a-benn daoust da bep tra, peogwir ez eus bet kavet gantañ war e hent tud a oa fier da labourat evit un oberenn a dalvoudegezh, a zoug bri d’ar frankiz ha d’ar peoc’h. Mat eo evit ar vugale ha mat evit an dud deut ivez, komz eus istor ar bed, ar justis, ar peoc’h hag ar frankiz. En un doare brav ha plijus, war ar marc’had ! Politikerezh ha stourmoù eo an traoù-se, evel-just.\nUn diskouezadeg a zo bet savet da-heul al levr-CD gant an holl skeudennoù. E ti-kêr Kemper e vo diskouezet da gentañ ha da c’houde e mediaouegoù hag e levraouegoù ar vro a c’houlenno.


Koronis (merc'h Flegyas) - Wikipedia\nKoronis (merc'h Flegyas)\nKoronis lazhet gant he serc'heg Apollon.\nKoronis (Κορωνίς e gregach, diwar κορώνη, "bran") a oa merc'h da Flegyas, roue al Lapited, e mojennoù Hellaz kozh. Serc'h e voe da Apollon, ha mamm Asklepios, doue ar medisinerezh.\nPa oa brazez eus he mab ec'h orgedas Koronis ouzh Isc'hys, mab Elatos. Pig pe vran a gan, hag ur vran a yeas da gontañ an doare da Apollon. Hag an doue dogan da gas e c'hoar, ar werc'hez Artemis, da lazhañ Koronis gant he saezhoù. Hervez un doare all eo an doue e-unan a reas war-dro ar c'hastiz.\nDevet e voe he c'horf gantañ, ha duet pluñv gwenn ar brini da viken. D'ar mare diwezhañ e voe saveteet ar bugel e kof he mamm: gant Apollon e voe digoret ar c'hof, tapet e vab, ha roet da zesevel da C'heiron, an den-marc'h.\nFlegyas, dirollet gant ar gounnar, a yeas da c'hwezhañ an tan e templ Apollon e Delfi, un dra ha na blijas ket tamm da Apollon, ma lazhas e dad-kaer, e-unan en dro-mañ.\nAdtapet diwar « https://br.wikipedia.org/w/index.php?title=Koronis_(merc%27h_Flegyas)&oldid=1915554 »\nKemmoù diwezhañ degaset d'ar bajenn-mañ d'an 12 Du 2021, da 07:34.


Is Aeron - Wikipedia\nIs Aeron a oa ur c'hantrev e Rouantelezh Ceredigion, e Kembre, e Grennamzer. Diwezhatoc'h e voe ur rann eus rouantelezh Deheubarth ha bremañ emañ e kontelezh Ceredigion.\nEn em astenn a rae e kreisteiz rouantelezh Ceredigion, etre kantrev Uwch Aeron en hanternoz d’an Afon Aeron ha kantrev Emlyn ha Cantref Mawr er c'hreisteiz. Er gornaoueg edo Bae Ceredigion (eus Aberteifi er c'hreisteiz betek Aberaeron en hanternoz).\nTri c'hombod a oa en Is Aeron :\nMabwnion (pe Mebwynion)\nGwynionydd (pe Gwinionydd)\nIs Coed (pe Iscoed)\nE-touez lec’hiennoù pouezusañ kantrev Is Aeron e c'haller menegiñ kastell Crug Mawr (Is Coed) ha Bangor Teifi. E-kichen Ystrad Aeron edo manati Llanllŷr, savet gant Rhys ap Gruffudd, priñs Deheubarth, war-dro 1180. Diwezhatoc'h er Grennamzer e oa Aberteifi ar gêr bouezusañ er vro.\nAdtapet diwar « https://br.wikipedia.org/w/index.php?title=Is_Aeron&oldid=1877291 »\nKemmoù diwezhañ degaset d'ar bajenn-mañ d'an 29 Mae 2020, da 06:56.


Ar pare d’ar re vouzar 1910 - Wikimammenn\nAr pare d’ar re vouzar 1910\nTi-moulerez Sant Gwilherm, 1910 (p. 16-22)\n◄ Al laer a zo laer Ar pare d’ar re vouzar Yan ar bombarder, pe ar gouriz-plouz ►\nTri bloaz a oa bet, d’an Nedeleg, abaoue ma oa deut bouzar Noun al Ludueg, boutaouer-koad e Sant-They. Ya, tri bloavez dioc’htu-dioc’htu, ha bouzar me lavar d’eoc’h, bouzar dioc’h an daou du. Ha c’hoaz, hep d’ezan gouzout doare penôs : nijet e oa ar c’hlevout diouz e ziouskouarn hep lavaret da belec’h ez ee na netra, egiz ma nij al labous diouz e gaoued pa gav an nor digor, pe c’hoaz evel ma tec’h al laer, eün dirazan, pa vez bet oc’h ober e dro en eun tiegez bennak. Bouzar, hep doueti penôs na perak, ma n’eo ket eun druez, Aotrou Doue ! Red eo lavaret, emichanz : eur barrad avel fall en doa kavet e du da vont en e ziskouarn, ha ne c’helle ken dont a-benn da gaout an hent da zont er-meaz diouto ; hag e chomme, al loen fall anezan, da c’hoari troï-distroï, da gantreal ebarz penn Noun al Ludueg, egiz eul logoden o firbouchat a-raok mervel en eun trap logod.\nKoulskoude an droug n’oa ket bet ken gwaz adalek an deiz kenta, nan ! Met petra verne kement-se, p'eo gwir en em astenne ar c’hlenved a vloaz da vloaz, siouaz d’ar paour kez Noun al Ludueg. Rak en em astenn a ree, ha Soaz Gamm a ouie mad ez ee diouskouarn he gwaz war izellât.\nEr bloaz kenta, Noun a gleve c’hoaz trouz gant ar peziou dek gwenneg a leze Soaz da goueza a-drenv e gein ; e-pad an eil bloavez, ne gleve mui nemet trouz ar peziou eiz real ; hag abaoue dibenn an trede bloavez, pegen alies bennak ma leze Soaz he fez ugent real da goueza a-drenv e gein, Noun ne ree van ebet.\nSoaz Gamm hag eun amezeg a glevas trouz al lamm ; kaout a rejont Noun astennet dindan ar wezen hag, unan krog er penn, egile en divesker, e kasjont anezan d’e wele. — Koulskoude al Ludueg n’edo ket maro, met eun tammig badaouet, mezevennet ; dislounka ’ree zoken bras e zaoulagad en e benn, en eur c’houlen penaos ne oa ket en em lazet.\n— « En em jalez ket, Nounig, a responte Soaz Gamm ; eun taol netra eo heman, te ’welo ! Ne varvi ket kentoc’h, te ’welo ! Me a ya da lakaat ac’hanout da c’houezi. » Evit Soaz Gamm ne oa nemet al louzou-ze mat ouz pep klenved. Klevit kentoc’h : pa oa bet Herri ar Marichal gant ar remm pe droug sant Urlou en e zargreiz, Soaz he doa gwelleat anezan en eur ober d’ezan c’houezi. — Eun niz d’ezi, an dreuz warnan gant an derzien bep tri pevar devez, en doa ranket choucha ha chomm war e wele ; mâ, Soaz a deuas a benn da derri an derzien warnan, atô en eur ober d’ezan c’houezi. — Ha me oar, me, ped all a voe gwelleat c’hoaz ganti en doare-ze ! Beteg an aotrou person, pa dorras e c’har ; Soaz a reas d’e c’har parea, atao en eur ober d’ezan c’houezi !\nSetu ’ta ma oa klenket Noun, penn hag all, etre diou c’holc’hedad pell, ken ne weled ken anezan na fri, na skouarn, na bleven. — Eun heur pe ziou e chommas moredet, ha, pa zivorfilas, eur c’houezen warnan ken ma zave ar moged dioutan, oh ! burzud ! Noun al Ludueg, boutaouer-koad e Sant-They, a gleve kouls pe welloc’h eget biskoaz !\n— « Aotrou sant They benniget, emezan, eat eo ar bouzar diouzin ! »\n— « Da zorc’hennou da vihana n’int ket eat kwit ! » eme Soaz Gamm, diskredik an tamm anezi. — Mes gwir edo, hag an hini goz a rankas kredi, rak he Noun al Ludueg a gleve trouz o koueza gant ar peziou ugent real, eiz real, dek gwenneg, ha daou liard toull zoken.\nHa goude ar gousperou, meur a hini a oa digouezet da glask ar pare digant ar wezen vurzudus. Bez’ e oa eno Yan Dreboul, unan teo ha kofek etre bras ha bihan : egiz kanolier war vor en doa great e amzer-servij, ha trouz-kurun an tennou kanol o krozal en doa e vouzaret krak. Hag abaoue e oa deut da zerc’hel hostaliri an Tri-Lounk, tost d’an Ankou. Hen ivez en dije karet gwellât, rak an hanter eus an amzer ne gleve ket petra felle d’e everien kaout.\nEun trede perc’hen da ziouskouarn vouzar a zigouezas : hennez a oa Filip ar Stroalleg, diouz kostez Kerblevek e Pouldregad, laer dre vicher, rak eur c’hemener brocher-laou edo ; hag eun amziod kaer a oa dioutan, daoust d’ezan da veza kemener. N’ouzoun ket mad a-walc’h pe oad a c’helle kaout ; etre ugent ha pevar-ugent koulskoude a gav d’in edo. A-hend-all, divesker hir-hir en doa, met ken treut ha ker moan hag eur spanell-krampouez.\nKer skanv hag eur gwiber pe eur c’haz-koad e pignas gant ar wezen-kerez, goude beza roet e bevar real. E oa o vont da lammet en traon, pa c’houlennas Noun digantan : « Ha laket e vo ar c’holc’hed dindan ? »\n— « Petra ? » eme egile, pounner-klevout.\n— « Laket e vo ar c’holc’hedad-pell dindanout ? »\n— « Hag hi a oa dindanout-te ? »\n— « N’edo ket »\n— « Mâ ! kerzit holl diouz va hent ! »\nDiou pe deir gwech e serras e zaoulagad ; krafignat a reas e benn diouz an daou du ; hag e tiskrogas e zaouarn diouz ar brank kamm, hag e kemeras an hent da zont en traon dre douez an deliou, buanoc’h eget m’edo pignet. War e benn e kouezas, dres, el lec’h m’edo kouezet Noun al Ludueg. — « Ac’hanta ! Filip, penôs emaout ganti ? Ac’hanta ! Stroalleg, klevout a rez ? » a hopas Noun warnan.\n— « Egiz kent », emezan, en eur zevel divahagn.\n— « Dont a reio ar pare, eme Soaz, met red e vo d’eoc’h mont d’ho kwele ha c’houezi e-tailh, kenta ma tigouezoc’h er gear. »\nAntronoz boutaouer-koad Sant-They hag e voutaouerez a yeas da varc’had Douarnenez da werza yer ha viou ; edont o-daou er c’hoc’hu, pa zigouezas gwreg Filip ar Stroalleg da ober reuz d’ezo. — « N’ho peus ket mez, eme houma ? Petra ’c’hoari ganeoc’h, chalopenned ? Klask lakaat an an dud da derri o izili ! Pe fur pe zod oc’h ?… Hag ober paea c’hoaz ?… Da vihana ma vije bet evit netra !… Neuze c’hoaz, c’hoaz !… Ha va Filip en deus bet an derzien evit an noz ; ha, siouaz ! ma teu da chom ganin pell war e wele, piou a vago ar Filiped bihan, ne ket c’houi eo ? »\nKant tra all a lavaras c’hoaz ; Nounig al Ludueg ne zizerre ket e rann. — « Petra ’fell d’eoc’h ? eme Soaz Gamm ; va Ludueg, plac’h paour, en eur goueza, en doa lezet e zroug bouzar dindan hor gwezen-kerez ; hag ho Stroalleg d’eoc’h-c’houi en deus sammet droug va gwaz war e hini. Setu aze ar stal…! »\nPa deuas da Zant-They, Noun al Ludueg, en desped da Zoaz Gamm hag a gare kalz ar c’herez, a droc’has e wezen vrudet, hag a reas bouteier-koad ganti, p'eo gwir ne felle ken d’ezi roï ar pare d’ar re vouzar !\nAdtapet diwar « https://br.wikisource.org/w/index.php?title=Ar_pare_d’ar_re_vouzar_1910&oldid=111039 »\nKemmoù diwezhañ degaset d'ar bajenn-mañ d'an 22 Kzu 2017, da 13:30.


Ouzhpenn mil a dud o doa kemeret perzh an dibenn-sizhun tremenet e Gouel Broadel ar Brezhoneg aozet da geñver 10 vloaz Ai’ta ! Eus ar c’humunioù tro-dro pe eus tu all ar vro e oa deuet an holl da gaout plijadur gant an oberennoù niverus a zo bet kinniget. Gant ar gumun eo bet lidet diouzh […]\nEnklask foran Lannuon Treger Kumuniezh : goulennit brezhoneg !\nC’hoant ho peus ez afe war-raok ar brezhoneg e Kumuniezh Lannuon Treger ? Lârit buan ho soñj ‘ta ! Betek ar 15 a viz Mae e kinnig Kumuniezh Kumunioù Lannuon Treger ur c’houlennaoueg diwar-benn raktres dazont an tiriad. Digor eo d’an holl ha pep hini a c’hall mont d’e di-kêr evit leuniañ anezhañ peotramant kas e […]\nKemennadenn obererezh 10 vloaz Ai’ta! d’an 9 a viz Mae 2015 e Lannuon En nevez hañv 2005 e oa bet savet en Treger ur strollad nevez, Ai’ta ! e anv, gant un toullad merc’hed ha paotred yaouank. Ar pal ? Difenn ha broudañ ar brezhoneg er vuhez bublik evit ma c’hallo ar vrezhonegerien lenn, skrivañ ha komz […]\nA-benn disadorn e vo 10 vloaz Ai’ta ! e Lannuon\nDisadorn, 9 a viz Mae, e vo aozet un darvoud dreistordinal gant Ai’ta ! war kroazhent-tro ar Boutilh e Lannuon : ul lid e koun an taol kentañ graet gant ar strollad e 2005, dek vloaz zo ! Pedet eo an holl da zont adalek 5 eur neuze : an dud o deus bet tro da wiskañ ar roched […]\nAozet eo bet un die-in evit lid digoriñ mediaoueg nevez Gwened e karter Menemeur ha reit traktoù. Divrezhoneg e oa ar vediaoueg pa oa bet digoret d’ar 6 a viz Ebrel (kartenn staget) hag an dalc’h albomoù yaouankiz e brezhoneg kaset en tu arall ag al levraoueg 80 m ag ar lec’h evit ar yaouankiz… Kaset […]


Gwalldaolioù Warrington - Wikipedia\nGwalldaolioù Warrington (saozneg:The Warrington bombings) a oa bet div dagadenn gant bombezennoù sevenet gant an IRA e penn kentañ ar bloavezh 1993 e Warrington, e Bro-Saoz.\nAr c'hentañ tagadenn a oa bet d'ar 26 a viz C'hwevrer 1993. Ur vombezenn a oa tarzhet en ur mirlec'h gaz. Drastus e oa bet an darzhadenn met ne oa bet den lazhet pe gloazet ebet. Pa oant tec'het diouzh al lec'h, enaouerien ar bombezennoù a oa bet heuliet gant archerien dre ma oant o ruilhañ re vuan. Tri ofiser polis a oa bet gloazet.\nLec'h ar c'hentañ tagadenn.\nAn eil tagadenn a oa bet d'an 20 a viz Meurzh, div vombezenn vihan o devoa tarzhet dres dirak stalioù bihan hag ur greizenn genwerzhel e Bridge Street. Daou vugel a oa bet lazhet war an taol (Jonathan Ball 3 bloaz, ha Tim Parry 12 vloaz). Ouzhpenn-se e oa bet gloazet 56 den.\nBridge Street e Warrington. Lec'h an eil tagadenn.\nAn tagadennoù a oa bet sevenet gant izili eus ar Provisional Irish Republican Army (IRA). Hervez mammennoù 'zo e oa bet ivez izili eus al luskad Red Action o kemer perzh. Abaoe penn-kentañ ar bloavezhioù 1970, an IRA a oa bet o seveniñ tagadennoù lies en Norzhiwerzhon kement hag e Bro-Saoz evit klask bountañ war gouarnamant Bro-Saoz evit adunvaniñ Iwerzhon. Gwalldaol an 20 a viz Meurzh a oa diskouezet kalz er mediaoù o tegas kounnar bras, bez e voe manifestadoù bras a-enep an IRA betek e Dulenn.\nTro-dro d'ar gwalldaolioùAozañ\nE 1993 e voe skrivet ar ganaouenn « Zombie », en enor d'ar vugale Jonathan Ball ha Tim Parry, gant Dolores O'Riordan. Bez eo ivez ur ganaouenn a-enep ar feulster en Iwerzhon an Norzh. Embannet e 1994, ar ganaouenn a erru dres pa oa bet sinet un emglev a beoc'h gant an IRA. Rebechet e oa bet neuze da O'Riordan klask plantañ cheu muioc'h c'hoazh.\nAdtapet diwar « https://br.wikipedia.org/w/index.php?title=Gwalldaolioù_Warrington&oldid=1814539 »\nDernière modification le 12 Kzu 2018, à 08:41\nKemmoù diwezhañ degaset d'ar bajenn-mañ d'an 12 Kzu 2018, da 08:41.


Elisabeth pe Elsbeth Stagel, bet ganet war-dro 1300 hag aet da Anaon war-dro 1360 e Töss a oa ul leanez suis dominikan ha priolez kouent Töss (e Winterthur hiriv).\nKloster Elsbeth Stagel taolennet el levr kopienn Buhez leanezed Töss\nGanet oa bet en ur familh nobl eus Zürich.\nKeneilez e oa da Heinrich Seuse hag eskemmet he deus gantañ ur bern lizhiri. Gwelet a rae Seuse anezhi evel e "verc'h speredel".\nNe ouie ket Seuse e vire Elsbeth Stagel e lizhiri hag e lakae dre skrid ar pezh a lavare dezhi n'eo ket a-zivout teologiezh hepken met diwar-benn doareoù kalet d'ober pinijenn. Reiñ a reas dezhañ he skridoù pa zeuas da c'houzout e oa anezho ha kregiñ a reas Seuse da zeviñ anezho en ur virout ul lod nemetken.\nNe ouzer ket hag-eñ he deus hi skrivet al levr bet embannet a-zivout buhez 39 leanez eus kouent Töss met chom a ra he buhez ur skouer eus ar gevrinegezh penedour e-touez leaned ha leanezed ar grennamzer.\nDigoradur orin al levr\nUr sell war digoradur al levr\nAnvioù al leanezed taolennet el levr\nAdtapet diwar « https://br.wikipedia.org/w/index.php?title=Elsbeth_Stagel&oldid=1622630 »\nDernière modification le 22 C'hwe 2015, à 10:17\nKemmoù diwezhañ degaset d'ar bajenn-mañ d'an 22 C'hwe 2015, da 10:17.


hep gouzout da unan bennak - Wikeriadur\nhep gouzout da unan bennak\nSavet diwar an araogenn hep, ar verb gouzout, an araogenn da hag unan bennak.\nhep gouzout da unan bennak /Distagadur ?/\nHep merzout netra.\nHogen, gant an diegi hag an nec'h rak o rann-galon, e kavis gwelloc'h tec'hout hep gouzout dezho. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 8.)\nE-lec'h ar bilhedoù en devoa bet da ingalañ, e lakajont, hep gouzout dezhañ, un druilhad listennoù eus ar gostezenn enep. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 245.)\nHep gouzout dezhañ, ar c'hloareg a heje e benn, dizehan, evel diskredik. — (Youenn Drezen, Sizhun ar Breur Arturo, Al Liamm, 1971, p. 39.)\nSe a oa graet hep gouzout din. — (Jules Gros, Le trésor du breton parlé Deuxième Partie, 1970, p. 187.)\nAr follenn-se, sur a-walc'h, a oa nijet diwar an daol hep gouzout dezhi, aet da guzhat dindan an armel ; ... — (Roparz Hemon, Ho kervel a rin en noz ha marvailhoù all, Al Liamm, 1970, p. 23.)\nDidrouz ec'h eas e-barzh ar sal-se, hep gouzout dezho. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 215.)\nA-sav-taol e hañvalas da Jeffig e oa diskennet ur ouelanenn hep gouzout dezhañ a-dreñv e gein. — (Jakez Konan, Lannevern e kañv ha danevelloù all, Al Liamm, 1980, p. 51.)\nDa gentañ holl, e nac'has groñs an den santel he selaou rak biskoazh n'en doa klevet lavarout e c'hellfe ur verc'h yaouank bezañ diflouret hep gouzout dezhi. — (Langleiz, Romant ar Roue Arzhur/levrenn I : Marzhin, Al Liamm, 1975, p. 20.)\nAr plac'h yaouank-ma, n'he devoa disfisians ebet, a zentas ouz he magerez, hag a-greiz ma 'z edo gwella oc'h en em zikour, stouet he fenn ganti, ar wreg fall-ma hag he merc'h a grogas en he zreid, a zibradas krenn anezi dioc'h al lestr hag he zaolas er mor hep gouzout da zen ebet. — (G. MILIN, Gwechall-goz e oa..., Kemper, 1924, p. 15.)\nHa livet e oa war o fenn a-dreñv unan eus an anvioù ken dudius, ken tener a blij d'ar vartoloded : Maris Stella, La Fine Jeannette, Itron-Varia Keloù mat, Reine des Flots, A la Grâce de Dieu... rak, hep gouzout dezhañ, bez' eus ur barzh e kreiz pep den a vor. — (Jarl Priel, Va Zammig Buhez, Al Liamm, 1954, p. 108.)\nhep goût da unan bennak\ngalleg : à l'insu de quelqu'un (fr)\nAdtapet diwar « https://br.wiktionary.org/w/index.php?title=hep_gouzout_da_unan_bennak&oldid=263956 »\nKemmoù diwezhañ degaset d'ar bajenn-mañ d'an 22 Meu 2018, da 17:36.


(Adkaset eus Ukrainat)\nBanniel Ukraina Skoed-ardamez Ukraina\nKan broadel Ще не вмерла Україна\n(Chtche ne vmerla Ukraina)\nYezh ofisiel Ukraineg\n603 700 km²\n47 056 163 (2005)\nPrezidant Volodimir Zelensky (Володимир Зеленський)\nKentañ ministr Denys Shmyhal (Денис Шмигаль)\nGouel broadel 24 a viz Eost\nKod pellgomz 380\nKod war ar Genrouedad .ua\nUr vro e reter Europa eo Ukraina (Україна). Brasañ bro Europa eo war-lerc'h Rusia. Skeiñ a ra war ar Mor Du er Su. Bevennoù boutin gant Rusia, Belarus, Polonia, Slovakia, Roumania, Hungaria ha Moldova he deus. Kyiv eo ar gêr-benn.\n7 Tud dibar\n8 Evit gouzout hiroc'h\nOukraina a dalv kement ha "harzoù", "marzoù".\n24 a viz Eost 1991: dizalc'hiezh ar vro diouzh an Unaniezh Soviedel.\n2014: aloubet eo Krimea gant arme Rusia (gant unwiskoù diverk), ha goude ur referendom nagennet, staget ouzh Kevread Rusia gant ur statud republik. N'eo ket degemeret an dra gant ar gumuniezh etrebroadel.\nKêrioù pennañ ar vro : Kyiv ( 2,6 milion a annezidi.), C'harkiv (1,5 milion), Dnipropetrovsk (1,2 milion), Odesa (1,2 milion), Donetsk (1,1 milion), Lviv (0,8 milion), Zaporijjya (0,7 milion).\nKêrioù all : C'herson (303 900 annezad), Kadievka (120 000 annezad)\nDilennadegoù d’ar 26 Kerzu 2004\nUn demokratelezh diazezet war galloudoù kreñv ar Prezidant eo. Dilennet eo hennezh war-eeun gant ar bobl evit 5 bloavezh. Div wezh e c’hell bezañ dilennet.\n450 kannad dilennet war-eeun gant ar bobl evit 4 bloavezh a zo er Parlamant (Verc'hovna Rada pe eeunoc’h Rada).\nDeuet eo Ukraina da vezañ ezel eus Aozadur Bedel ar C'henwerzh e 2007, war-lerc'h bezañ anavezet gant Unvaniezh Europa evel un ekonomiezh varc’had.\nEmdroadur ar boblañs etre 1992 ha 2003. Poblañs e miliadoù a annezidi.\nPennad spisoc'h Nerzhioù armet Ukrainia\nUr soudarded eus ar Gward broadel e Kiev e 2015\nGoude ma voe bet roet lam d'an Unvaniezh Soviedel, Ukraina a n'em gav gant 780,000 ezel d'an nerzhioù difenn war an tiriad. Ar re-se a zo dafaret gant trede arsanailh nukleel ar bed.\nE miz Mae 1992, Ukrainia en deus sinet feur-emglev Lisbon gnat an emglev-se e tisklerie ar vro e roe an tu da Rusia da implij e holl armoù derc'hanel hag ouzhpenn-se e vefe ar vro ezel eus ar feur-emglev enep-puilhidigezh an armoù derc'hanel evel Stad hep arm eus an doare-se. Sinet eo an emglev e 1994, abaoe eo dieubet ar vro eus an armoù nukleel.\nUkrainia a oa bet mennet a galz gant mennozh disken an niver a armoù kendivizet (an holl re a n'int ket kimiek, bakteriek pe nukeel). Sinet e oa bet gant ar vro feur emglev etrebroadel an nerzhioù armet en Europa, hag a gemnne da zisken an niver a dankoù, kanolioù, ha karbedoù hobregonet (niver ar soudarded al lu a voe diskennet da 300 000). Ar vro a oa ar soñj gantañ da dreiñ eus ul lu enluaded d'ul lu arbennik gant soudarded a youl vat nemetken.\nYuliya Tymochenko e 2009\nYuliya Volodimirіvna Tymochenko\nEvit gouzout hiroc'hAozañ\nMagocsi Paul Robert, A History of Ukraine, University of Toronto Press, 1996. ISBN 978-0-8020-0830-5</ref>\nLec’hienn ofisiel Ukraina\nPhotos of Ukraine (en) (ru)\nMaydan Nezalejnosti (Plasenn an Dizalc'hidegezh) e Kyiv\nParlamant Ukraina, Kyyiv\nBroioù ar Mor Du\nAdtapet diwar « https://br.wikipedia.org/w/index.php?title=Ukraina&oldid=1904023 »\nDernière modification le 2 Mez 2021, à 11:34\nKemmoù diwezhañ degaset d'ar bajenn-mañ d'an 2 Mez 2021, da 11:34.


Buhezskrid - Sonerien Du\nSONERIEN DU : Daou ugent vloaz a sonerezh Breizh\nKrouet e 1972 gant mignoned sonerien a oa boazet da seniñ evit Kelc’h Keltiek Pont-n’Abad (Kerbenn Bro Vigouden). C’hoant o doa bet ivez da seniñ er festoù-noz a oa o tont diouzh ar c’hiz d’ar mare-se. Piv en dije kredet, 40 bloaz goude, e vefe c’hoazh ar SONERIEN DU ur marc’h limon e-touesk strolladoù breizh a-vremañ ???\nSurfet o deus ar SONERIEN DU e-penn-kentañ ar bloavezhioù 70, war ar gentañ « gwagenn geltieg », lañset gant Alan Stivell, anezhañ heñcher an nevez-amzer keltieg, Tri Yann, Gilles Servat, hag all… Diouzhtu e oa bet brudet ar strollad ha goulennet e Breizh evel just, e Bro C’hall, en estrenvro. Troioù bras en Europa a-bezh o deus kaset anezhe diouzh Konk Leon da Vienna, diouzh Oslo da Porto !!!!\nTost d’1 000 000 a gilometr graet gante dindan forzh peseurt amzer, muioc’h eget 4000 abadenn ha fest-noz, miliadoù ha miliadoù a zañserien o deus bet ar blijadur da zañsal war o zañsoù, gavotenn, plaen, en-dro, ha ride a-bep seurt… Forzh peseurt gouel meur a lide sonerezh ar broioù geltiek, an holl o deus degemeret Ar SONERIEN DU ur wech d’an neubeutañ…\nUr vuhez arzel leun ha pinvidik gant 23 album. SONERIEN DU o deus treuzet ar renkadoù hep kosaat, kazi ! Gwir eo, cheñchet zo bet sonerien abaoe ar penn-kentañ. E miz Gwengolo 2013, en deus Jean-Pierre LE CAM, trevidig diwezhañ ar strollad anezhañ, goude bezañ servijet 41 bloavezh, leusket e blas da gChristophe RUNARVOT, ar bidoc’hig hag a ra war-dro ar c’han hag ar gitar boud… Show must go on !!!\nAr sonerezh ivez ‘deus cheñchet gant an amzer. Akoustek da gentañ er 70s, deuet e oa da greñvaat, gant ur frammad rock ‘n roll, en ur veskañ binvioù hengounel evel-just (bombard, binioù, violoñs, mandolin, bouest an diaoul, kan) ha binvioù dredan (gitar, gitar- boud, taboulinoù ha klaouieroù). Spered ar sonerezh zo diouzh ar c’hiz penn-da-benn met gant doujañs evit an dañs… Hag en un aergelc’h tomm ha lañsus !!!!


Pajenn:Le Clerc - Ma beaj Jeruzalem, 1902.djvu/141 - Wikimammenn\nPajenn:Le Clerc - Ma beaj Jeruzalem, 1902.djvu/141\nKent disken euz ar c’halvar e lakan ma dorn ’barz ar faout a droc’haz ar roc’hel pa varvaz hon Zalver ha pa grenaz an douar : eun desteni ouspenn evit diskouel eo gwir ’pez a zo skrivet en Aviel.\nSeblantout a ra d’in e chomfen aman da bedi ’hed eun heur pe diou hep kaout hir an amzer. Mes eul læc’h santel-all am euz c’hoaz da welet diabarz an iliz : al læc’h m’eo bet kavet ennan kroaz hon Zalver.\nA-dre d’ar c’halvar eman, en tu ar c’huz-heol, da laret eo, en tu enep d’ar Be Santel. Da zisken a zo kalz evit hen kaout, o vean ma oa bet douaret ennan kroaz an Autro, gant kroajo an daou laer.\nDeut eo da vean eur chapel, a zo goestled da zantez Helenan, mamm an impalaer Konstantin. Hi eo a reaz, ar blavez 326, tri c’hant vla goude maro Jezus, ober eun enklask endro d’ar c’halvar, c’hoant ganti da c’hout ha na vije ket kavet eno e groaz. Fe vad, dizoloan a reaz he zud an taer groaz. Mes netra na diskouee pehini anê ’oa hini Jezus. Petra ’reaz neuze eskop Jeruzalem, sant Maker, nemet stokan ’nê da gorf eur wreg varo, bep-hini d’he zro. Ouz an diou gentan, re al laeron, na reaz ar c’horf van e-bed. Mes an daerved a lakaz ’nean dioustu da hadvevan.\nHep mar e-bed honnez a oa hini Jezus-Krist.\nAdalek neuze e tifennaz Konstantin stagan ouz kroajo an dorfetourien kondaonet d’ar maro. Larout a reaz zoken e vije red *hiviziken sellet ar groaz ’vel ar brasan merk a enor, ha hi na oa kent nemet eun dra a boan hag a zismegans.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/141&oldid=107798 »\nKemmoù diwezhañ degaset d'ar bajenn-mañ d'an 17 Gwe 2017, da 17:26.


Keleier » Niverenn 621 * 08 / 05 / 2017\nKendalc’h Diwan :...\nNebeut a dud a oa er c’hendalc’h Diwan bet dalc’het e lise ar Peoc’h e Plañwour. Met dedennet eo bet an dud gant an daou zevezh preder. Preder zo bet, dilenn merourien dre vro, ha goude an hanter all war-eeun. D’ar sul vintin eo bet plijet ar berzhidi, un 60 bennak,...\nRaok, ul liamm evit gounit...\nTri bloaz zo e oa 3 aozadur prederiet gant an diouer a liamm etre an holl gevredigezhioù a gaver e Kreiz Breizh. Nepell zo e oant 5. Disadorn diwezhañ e vodent ouzhpenn 30 den. “Ar vro COB eo a vez klasket kenurzhiañ, da lâret eo Kreiz Breizh, er-maez eus ar c’hêrioù...


Pajenn:Le Clerc - Ma beaj Jeruzalem, 1902.djvu/161 - Wikimammenn\nPajenn:Le Clerc - Ma beaj Jeruzalem, 1902.djvu/161\nBec’h d’an dro-heol ! — Eur beden a zic’haou ’vit Bro-Chall.\nDistrei a reomp ’ta, eün d’ar gær.\nSec’hed ’m euz ’n eur arruout. Ha me da glanvdi sant Louiz da c’houlen digant C’hoar Jozefina eur bannac’h dour diwar bleu tro-heol. Gwir mad eo ’pez a lavare d’imp, an de-all, an autro kont a Biellat, Amgraüz eo al leanez hag he louzo mad ouz ar zec’hed.\nHa peadra he deuz da rei d’an holl, goude ’n em douger d’he stal a-vern. Rak eur stal a dalc’h ive, ’læc’h e kaver da brenan kroazio, chapeledo, skeudenno ha bep sort treo all.\nO prenan eun dra bennag diganti e tigollomp anei euz ar boan a gemer da *danzen d’imp eun evach ken yec’heduz hag, ouspenn ze, e reomp eun aluzen d’ar bevien glanv pe named a ve prederied oute gant C’hoarezed Sant Jozef. An autro a Biellat an euz savet ar c’hlanvdi-man hag heñ a dalc’h anean en e zav.\nD’an abarde, war-dro taer heur, ec’h eomp d’ober eun dro d’iliz ar Be Santel evit gwelet piz ’pez a zo enni hag en-dro d’ei. Da c’houæc’h heur hanter, bennoz ar Zakramant en eur chapel a zo e-kichen hon hostaleri hag eman enni a-wel an Hosti sakr, e pep mare ; *azeulet eo gant leanezed euz a Vro-Velg a zo goestlet da Vari\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/161&oldid=107886 »\nKemmoù diwezhañ degaset d'ar bajenn-mañ d'an 18 Gwe 2017, da 17:23.


Ur barzh alaman eo Johann Ludwig Tieck, bet ganet d'ar 31 a viz Mae 1773 e Berlin ha marvet eno d'an 28 a viz Ebrel 1853. Jubennour, embanner, romantour ha skridvarnour, Johann Ludwig Tieck zo kentradour ar Romantelezh kentañ ivez, ha perzh a gemeras e kelc'hiad Iena, gant ar vreudeur Schlegel, Caroline ha Friedrich Schelling, Novalis, Fichte.\nMab e oa d'ur marc'hadour gloan. Studiaén a reas doueoniezh, prederouriezh, lennegezh. Beajiñ a reas ha chom en Italia adal 1804 betek 1805, en Bro-Saoz en 1817, ma studias oberenn Shakespeare. Dramaour e voe e lez Dresden adal 1825, hag adal 1841 e lez Prusia dindan Friedrich Wilhelm IV.\nAdtapet diwar « https://br.wikipedia.org/w/index.php?title=Ludwig_Tieck&oldid=1945900 »


Janed Belleville - Wikipedia\nArdamezioù an tiegezh Moñforzh\nJaned Belleville (Jeanne de Belleville e galleg), lesanvet Tigrez Vreizh, a voe ganet war-dro ar bloavezh 1300, e Breizh pe e Poatev. Morbreizherez e oa deuet da vezañ dre ma felle dezhi kaout he dial. Dimezet eo bet da Jafrez Kastell-Briant (1293-1326) da gentañ, ha da Olier IV Klison goude. Mamm e oa da Olier V Klison.\nE 1343 e voe kondaonet Olier IV Klison da vezañ dibennet war urzh ar roue gall Fulup VI (Bro-C'hall), abalamour m’en dije trubardet anezhañ. Pa’z eas da Bariz da gemer perzh en un tournamant e voe barnet goude bezañ savet a-du gant Yann Moñforzh hag enep Charlez Bleaz, hag a oa breur-kaer da Fulup VI, e-kerzh Brezel hêrezh dugelezh Breizh.\nPenn Olier a voe kaset da Naoned ha staget ouzh ur peul war kranelloù kastell ar Bouffay. Ne c’helle ket Janed gouzañv kement-se, hag e soñje dezhi e oa bet muntret he gwaz gant Charlez Bleaz. Neuze e prometas-hi he devije he dial. Al lod brasañ eus noblañsed Breizh a savas a-du ganti, ha brezel a voe etrezo ha roue Bro-C’hall ha Charlez Bleaz. Janed Belleville a brenas ur vag hag a grogas da breizhata ar bagoù kenwerzh gall.\nTrec’h e voe e-pad ur pennad, met er fin e reas peñse. Evit derc’hel d’he stourm e timezas un eil hag un trede gwech zoken.\nMont a reas da repuiñ da Vro-Saoz gant he daou vugel, hag eno e timezas gant Walter Bentley, letanant da Edward III e Breizh, ha kabiten an armeoù saoz a vrezelas gant Yann Moñforzh (1294-1345) enep Charlez Bleaz.\nAet skuizh gant he buhez morlaerez ez eas Haned da dremen fin he buhez en Henbont, gant kont ha kontez Moñforzh. Miret e voe outi distreiñ d’he c’hastell, a oa e Blaen (roet e oa bet da Louis de Poitiers), ha distreiñ ivez d’he zi, a oa e fabourz Naoned.\nMervel a reas e 1359, e Bro-Saoz sur a-walc’h.\nUnan eus he femp mab a zeuas da vezañ Olier V Klison.\n(fr) Gilles Lapouge : Les Pirates, forbans, flibustiers, boucaniers et autres gueux de mer, Phébus, 2012 (ISBN 978-2-7529-0819-3)\nAdtapet diwar « https://br.wikipedia.org/w/index.php?title=Janed_Belleville&oldid=1857593 »\nKemmoù diwezhañ degaset d'ar bajenn-mañ d'an 25 Du 2019, da 18:43.


Art4context - Kemper (BR)\nDegemer Bevañ e Kemper Sevenadur Mirdioù, diskouezvaoù hag arzoù gwelet Art4context\nGant Art4context (a oa Espace Digital Sporadique diagent) e vez aozet raktresoù arzel e kenlabour gant frammoù skignañ/produiñ all er rannvroioù, ha dreist-holl abaoe 2011 gant ar Pol sevenadurel Max Jacob e Kêr Gemper.\nAr raktresoù-se zo diazezet war degemer arzourien en annez evit ul labour enklask in situ ha/pe in vivo ma vez pouezet war arnodiñ ar gwirdoud hag ar geoded dre ar bezañs, ar rannañ, ar c’hejañ, an difoupañ, an azasaat, an engouestlañ en ur deuler evezh ouzh riskl an enkañ, ar pellder, an torr hag ar c’hizidik. Un oberenn hag a zo un « artefact a zo arouezel an traoù ennañ » hag un « elfenn fetis eus ar gwirvoud » war un dro (Paul Ardenne).\nGant ar gevredigezh e vez harpet an arzourien a-hed o argerzh krouiñ a zo tri mare annez oc’h ober anezhañ : enklask, krouiñ, daskoriñ. Ober a ra war-dro evezhiañ ar raktres arzel, ar produiñ, aozañ ar mareoù daskoriñ hag ar prezegennoù, ha war-dro an emgavioù hag an divizoù foran dirak an arzourien.\nGant ar gevredigezh e vez pedet an arzourien ivez da brederiañ war an doareoù da deuliaouiñ ha da grouiñ ar raktres evit ma c’hallo bezañ embannet war skoroù niverel hag er Genrouedad gant an dastumadoù-mañ :\npennadoù-kaoz gant arzourien : teuler sklêrijenn war ar grouidigezh a vremañ, en un doare all, pe savboent barn arzourien war labour arzourien all.\nre:doc : gouestlet da vemor ar raktresoù arzel a aozomp war diazez an teuliaouiñ hag ar c’hrouiñ.\neds hubbub : kelaouenn ar c’heleier treset awenet gant ar c’hazennerezh, hag a zifenn ar soñj ez eo disheñvel-mik keal ar « c’helaouiñ » hervez doareoù an arzourien.\ndivizoù etre arzourien : kenlabourioù etre arzourien hag a grou asambles un oberenn graet evit skorioù niverel.\nGallout a reer lenn ar pennadoù-kaoz-se ha gwelet ar c’hrouidigezhioù-se evit netra war ar Genrouedad hag e dastumadoù hag ensavadurioù foran (Dalc'had rannvroel an arz a vremañ, Dielloù an arzvarnouriezh, arzaouegoù, kreizennoù arz a vremañ, skolioù arz, ha kement zo…), hag ivez en un nebeud levrdioù arbennikaet.\nKenlabourat a ra art4context (a oa Espace Digital Sporadique diagent) gant ar Pol Max Jacob eus Kêr Gemper, ezel eus ar rouedad Arz a vremañ e Breizh (AKB) hag ezel eus Kevread ar rouedadoù hag ar c’hevredigezhioù arzourien neuziañ (Krkan).\nAnavezet eo ar gevredigezh gant Kreizenn vroadel an arzoù neuziañ (Kban) ha gant Renerezh rannvroel an aferioù sevenadurel (Rras) e Breizh.\nHarpet e vez ar gevredigezh gant Rannvro Breizh, Kuzul-departamant Penn-ar-Bed ha Kêr Gemper.\n47, straed Roz Kermabeuzen\n29 000 Kemper\nPgz 06 73 65 11 67\nelv@art4context.org – Evit gouzout hiroc’h, sellet ouzh lec’hienn Art4context.


Bezen Perrot - Wikipedia\nBanniel ar Bezen Perrot, ar Groaz-du\nWaffen-SS ha Sipo-Sd\nDie bretonische SS\nEnep paotred ar strouezheg\nKastell ar Roc'haned e Pondi\nManer Ker-Riou e Gouezeg\nKazarn ar C'holombier e Roazhon\nAr Bezen Perrot pe Der bretonische Waffenverband der SS, lesanvet Perrot Gruppe pe Die bretonische SS, a oa un unvez-soudard alaman en Eil brezel-bed, Breizhiz enni o stourm, bet diazezet ez-ofisiel d'an 11 a viz Du 1943 da-geñver sinadur ur c'hendivizad etre Célestin Lainé hag ar c'horonal Hartmut Pulmer da grouiñ ar Bretonische Waffenverband der Sicherheitsdienst.\nKemer a reas lec'h al Lu Brezhon hag ar Gadervenn, strolladoù-stourm broadelour breton anezho.\n1 Krouidigezh ar Bezen Perrot\n2 Brezel ar Bezen Perrot\n3 Dibenn ar Bezen Perrot\n5 Tro-spered ar Bezen Perrot\n6 Aozadur ar Bezen Perrot\n8 Unwisk ar Bezen Perrot\n9 Tro-dro d'ar Bezen Perrot\n10 Adkemer er sevenadur\n10.1 Diell filmoù\n12 Adkemer er sevenadur\n13 Liamm diavaez\n15 Notennoù ha daveennoù\nKrouidigezh ar Bezen PerrotAozañ\nCélestin Lainé ha Marsel Guieysse a zo enaouerien ar Bezenn Perrot. Graet e veze Bezen Kadoudal, Strollad Breton o vrezeliañ a-enep ar Frañs ("Compagnie Bretonne en guerre contre la France"), eus ar strollad-mañ betek drouklazh Yann-Vari Perrot e Skrigneg d'an 12 a viz Kerzu 1943 : da vare e obidoù, d'ar 15 a viz Kerzu, e oa bet divizet gant an 33 ezel eus an unvez kemmañ hec'h anv da Vezen Perrot kement hag enoriñ koun ar beleg.\nUn hanter nemetken eus izili ar Gadervenn (dek den) a heulias Célestin Lainé er Bezen Perrot, o vont gant hent ar c'henlabour soudardel gant an Trede Reich.\nDindan unwisk al lu alaman e oa soudarded ar Bezenn Perrot dre urzh an Alamaned hag a gare chom hep krouiñ kudennoù gant gouarnamant Vichy. Hervez an Alamaned e oa pal ar strollad kaout Ur strollad stourm breton, da vezañ implijet e Breizh asambles gant an nerzhioù alaman, a-enep hevelep enebourien Breizh hag Alamagn .\nUn niverenn eus Breiz Atao e 1944, oc'h ober brud evit ar Bezen Perrot dre ur pennad gant Frañsez Debauvais.\nBrezel ar Bezen PerrotAozañ\nHini ar spont dindan urzhioù ar Sipo-SD e voe brezel ar Bezen Perrot. Stourm a reas taer soudarded ar Bezen Perrot a-benn frikañ makizoù paotred ar strouezheg. Ouzhpenn-se e voent gwarded da di ar Gestapo e Roazhon. Jahinet e voe lod prizonidi ar Rezistañs ganto betek o lazhañ, lod all a voe lazhet diouzhtu.\nPoltred ar rezistant Albert Torquéau, jahinet ha fuzuilhet gant izili eus ar Bezen Perrot hag ar Milice d'ar 16 a viz Gouhere 1944 e Plougonveur gant 6 den all.\nEr bloavezh 1944 e voent staliet e Roazhon e Kazarn ar C'holombier ; adal ar mare-se e grogjont da emgannañ a-enep ar makizoù.\nKartenn obererezhioù ar Bezen Perrot gant Kristian Hamon\nDibenn ar Bezen PerrotAozañ\nPa voe anat d'an holl izili e oa an Amerikaned o vont da vezañ trec'h e Breizh e savas ar soñj gant lod ha gant Olier Mordrel dreist-holl da adober un taol-dreist doare Emsavadeg Pask (Iwerzhoneg : Éirí Amach na Cásca) da Lun Fask 1916 gant ar vroadelourien iwerzhonat a-enep soudarded Bro-Saoz : kemer ur savadur e Roazhon ha gortoz bezañ friket gant an arme amerikan pe gant paotred ar strouezheg.\nSiwazh evit ar re-se, Célestin Lainé a grede c'hoazh e vije trec'h an Alamaned en Eil brezel-bed, ha gant e holl nerzh e teuas a-benn da lakaat an taol da c'hwitañ.\nHervezañ, da betra e oa ar gounid o welet gwellañ stourmerien ar vroadelouriezh vrezhon o vont da get pa vefe an trec'h gant Alamagn hag e armoù souezhus un nebeud mizvezhioù war-lerc'h ?\nDarn eus soudarded ar Bezen Perrot a dec'has da Iwerzhon gant sikour obererezh falspaperioù Yann Fouéré. Ar re a voe tapet a voe barnet e lez-varn Roazhon, hag adal ar 1añ a viz C'hwevrer 1951 e Lez-varn dibaouez ar nerzhioù milourel e Pariz.\nTro-spered ar Bezen PerrotAozañ\nA-du-krenn gant an Europa Nevez ha kenlabourat gant an Alamaned betek penn.\nA-enep-krenn ar Rezistañs e Breizh, gwelet evel harperien Frañs.\nEvit frankiz Breizh\nEvit un Europa kevredadel\nAozadur ar Bezen PerrotAozañ\nGwengolo 1943 Du 1945 Hauptsturmführer Sicherheitsdienst (S.D.) Hans Grimm\nListenn izili ar Bezen Perrot\nDa gentañ e vez roet ar renk, goude-se an anv gwirion ha da c'houde al lesanv. Diaes eo kaout ditouroù resis a-zivout soudarded ar Bezen Perrot dre ma veze implijet meur a lesanv ganto ha dre zistruj pe goll un toullad paperioù e fin an Eil Brezel-bed.\n1943 1945 Untersturmführer Célestin Lainé "Neven Hénaff" Ganet e 1908 e kêr Naoned. Penn meur ha kentañ hini ar strollad stourm. Kondaonet d'ar marv, repuet en Iwerzhon (Dulenn)\n1943 1945 Sturmscharführer Ange Péresse "Ael", "Cokal" Ganet e 1910. Heuliañ a reas e vuhez pad, adal ma kejas gantañ, Célestin Lainé etrezek hent dieubiñ Breizh dre ar feulster. Harper meur Lainé ha feal betek penn. Brudet evit bezañ taer en emgannoù dreist-holl a-enep ar gomunisted. Kondaonet d'ar marv, repuet en Alamagn (München)\n1945 Untersturmführer Wild Elzasian – 2vet penn ar strollad stourm.\n1943 1945 Hauptsturmführer Hans Grimm "Lecomte " Elzasian. Penn anv. Harzet e voe ha bodet gant lod all eus ar Gestapo gant an Amerikaned.\n1945 Oberscharführer Erich Froeboese Alaman a orin.\n1943 1945 Oberscharführer Goulven Jacq "Maout" alaman. Goude ar brezel en doa kavet repu e Spagn, e kamp Miranda de Ebro. War-lerc'h e oa aet da chom da Vrazil hag e São Paulo e oa chomet e-pad 8 |vloaz. Distreiñ a raio da Vreizh ha mervel e Kiberen.\n1943 1945 Oberscharführer Alan Heusaff "Rouat", "Professeur" lu alaman. Brezhoneger, bet asambles gant Yann Bourc'hiz evel skolaer e Kemper a-raok emezeliñ er Bezen Perrot. Kondaonet d'ar marv goude ar |brezel. Repuet en Iwerzhon. Aet da anaon e 1999.\n1945 SS-Mann Marcel Bibe "Targaz" Ezel yaouankañ ar Bezen Perrot. Enoret gant badj pe bazhedenn ar re gloazet gant al lu alaman. Kondaonet d'an toull-bac'h d'ar 17 a viz Gouere 1945.\n1945 Oberscharführer Léon Jasson Gouez Eus Baod. Penn kentañ bagad ar Bezen Perrot. Kondaonet d'ar marv. Fuzuilhet d'ar 17 a viz Gouere 1946 d'an oad a 24 vloaz.\n1945 SS-Mann Geoffroy-Fernand "Ferrand" Ur gov genidik eus Peurid-ar-Roc'h - Kondaonet d'ar marv ha fuzuilhet evel Léon Jasson e miz Gouere 1946 d'an oad a 25 bloaz. \nSS-Muzikmeister Polig Guirec Studier war ar Gwir ha soner binioù bras. C'hoari a rae sonerezh ar Bezen Perrot.\n1945 SS-Mann Jean Larnicol Gonidec Eus Pornaleg ha Triagad. Marvet gant Stern.\nSS-Mann Jean Chanteau Mabinog Arbennikaet war an titouriñ.\n1945 SS-Mann Lezet Eus Sant-Maloù\n6 a viz Even 1944 1945 SS-Mann Yves Le Négaret Bet ezel eus LVF eus Even 1943 betek miz Mae 1944, ezel eus ar Bezen Perrot adal ar 6 a viz Even 1944\n1945 SS-Mann Louis Feutren Ar Mestr Ganet d'ar 26/4/1922 e Pleuvihan. Studier war ar Gwir e Roazhon. Kavout a reas repu goude ar brezel e bro Gembre da gentañ ha goude-se en Iwerzhon lec'h |ma teuio da vezañ kelenner ha ma timezo. Aet da anaon e 2009.\n1945 SS-Mann Youenn Le Noac'h Ruzik\nSS-Mann Yann Bourc'hiz Guével Jean Bourhis e anv gwirion, lesanvet Guével. Genidik eus Pluguen e 1920. Bet e oa bet skolaer e Kemper gant Alan Heussaf. Brezhoneger. Penn ar strollad stourm Dahut. Anavezet evit bezañ feuls taer. Kondaonet d'ar marv e fin ar brezel.\n1945 SS-Mann René Guyomarc'h\n1945 SS-Mann Yann Guyomarc'h Pipot Genidik eus Gwengamp. Breur René Guyomarc'h. Aet da repui da Iwerzhon goude ar Brezel. A sevenas al liammañ etre kêrioù Gaillimh hag an Oriant.\n1945 SS-Mann Alphonse Le Boulc'h\n1945 SS-Mann Auguste Le Deuff Verdier Kentañ lazhet e miz Mae 1944. Marvet dre obererezh ur paotr eus ar strouezheg a guzhas ur bistolenn en e vered pa voe harzet. Beziet hag enoret e voe gant al lu alaman. War e vez e voe skrivet soudard alaman.\n1945 SS-Mann Yann Laizet (pe Le Nezet) Stern Eus Sant-Maloù. Marvet e 1944 e-pad un emgann gant paotred ar strouezheg.\n1945 SS-Mann Yann Louarn Le Du Eus Gwengamp. Drouklazhet gant paotred ar strouezheg. Ur wech harzet e voe kaset en ur c'hoad ha lazhet. Stlapet e voe e gorf en ur vengleuz.\n1945 SS-Mann Job Hirgair Ivarc'h eus Branderion . Marvet en Alamagn e-kerzh bombezadeg ur chareadenn tren. Hini diwezhañ ar Bezen Perrot marvet e-pad un emgann.\n1945 SS-Mann Joseph Le Berre Kernel Stern lesanvet Kernel ha goude-se e adkemeras al lesanv Stern goude marv Yann Lezet. Marvet e Pariz pa oa o tagañ ur c'hreñvlec'h alaman, goude bezañ emezellet en FFI\n1945 SS-Mann Gervenou Docteur\n1945 SS-Mann Michel Chevillote Bleiz Mab Olier Chevillote Penn-kanton evit Strollad broadel Breizh. Eus Gwengamp. Drouklazhet gant paotred ar strouezheg. Ur wech harzet e voe kaset en ur c'hoad ha lazhet. Stlapet e voe e gorf en ur vengleuz.\n1945 SS-Mann Ange Luec Forster Anavezet evit bezañ kriz taer gant ar brizonidi.\n1945 SS-Mann Gaston Foix Eskob, L’Évêque Genidik a Roc'h-an-Argoed (Morbihan). Anavezet evit bezañ jahinet prizonidi.\n1945 SS-Mann Xavier Théophile Mordelet le Mousse genidik eus ar Mañs (1927). Studier, 17 vloaz pa emezelas er Bezen Perrot. Ne zougas biken an unwisk ha ne dennas ket un tenn fuzuilh.\n1945 SS-Mann Jacques Malrieu Héric\n1945 SS-Mann Christian-Joseph Guyonvarc'h Cadoudal Emezelet da 18 vloaz. Kondaonet da 10 vloaz labour-ret. Dieubet e 1946.\nUnwisk ar Bezen PerrotAozañ\nGant un doare ofisiel a-berzh an Alamaned e oa aotreet soudarded ar Bezen Perrot da gaout ur skoedig kroaz-du a-benn breizhekaat o dilhad soudard. War ar poltriji, ral a gaver anezho, ne weler ket ar skoedig.\nPa'z aent da dagañ ar makizoù e blije dezho kaout banniel ar groaz-du hag ar gwenn-ha-du ganto.\nCélestin Lainé bloavezh 1944 gant unwisk Waffen-SS ar Bezen Perrot\nDoare arouezioù SS-Untersturmführer a zouge Célestin Lainé\nDoare dilhad soudard ar Bezen Perrot, gant simboloù an SS (klopenn hag eskern-gar gant erer an Trede Reich)\nAdsevel istorel e Polonia gant soudarded SS prest da stourm ouzh paotred ar strouezheg.\nTro-dro d'ar Bezen PerrotAozañ\nKen troet e oa soudarded ar Bezen Perrot a-enep ar C'hallaoued ha neuze dre o sell a-enep paotred ar strouezheg ma sikourent ofiserien ar Gevredidi hag a oa trapet er makizoù da dec'hel diouzh an Alamaned. Ar Major J.D Mac Leod eus an USAF a voe harzet ganto goude ma vije distrujet ur c'hamp paotred ar strouezheg.\nSikouret e voe da dec'hel etrezek harzoù Frañs gant Spagn gant tud ar Bezen Perrot. Siwazh dezhañ, pa glaskas prouiñ kement-mañ goude ar brezel e vankas prouennoù eus e lavar ha ne voe ket dalc'het e kont e barnadenn ar Bezen Perrot.\nLa découverte ou l'ignorance - Histoire de mes fantômes bretons, gant Vincent Jaglin, CHAZ Productions, 90 munutenn, 2014\nGregory Bouysse, Légion des Volontaires Français, Bezen Perrot & Brigade Nord-Africaine, Lulu.com, 2012\nPhilippe Aziz, Histoire secrète de la gestapo française en Bretagne, 2 tamm, Geneva, Embannadur Famot, 1975.\nKristian Hamon, Le Bezen Perrot : 1944, des nationalistes bretons sous l'uniforme allemand, Fouenant, Yoran Embanner, 2004, (ISBN 2-914855-19-2)\nRonan Caerleon, Au village des condamnés à mort, Embannadur Brittia, dastumadenn L'Histoire contemporaine revue et corrigée, 9 a viz Gwengolo 1970, (ISBN 2710318326)\nRonan Caerleon, Le rêve fou des soldats de Breiz Atao, Embannadur Nature et Bretagne, 1974 (ISBN: 9782847220056)\nLe combat des obscurs : Héroïsme de la Résistance Auboise gant Roger Gallery (715 pajenn), 3/01/1996, (ISBN 10 2911816153)\nPierre-Philippe Lambert, Gérard Le Marec: Les Français sous le casque allemand. Embannadur Grancher, Pariz 2009, (ISBN 978-2-7339-1098-6)\nL'hermine et la croix gammée : Le mouvement breton et la collaboration gant Georges Cadiou, Embannadur Apogée nevesaet 5 a viz Gwengolo 2006 (ISBN-10: 2843982391)\nArchives Secrètes de Bretagne 1940-1944 Gant Henri Freville, embannadur Ouest France, dastumadenn Histoire, 8 a viz Ebrel 2008 (ISBN-10: 2737344530)\nIna Schmidt: Der Herr des Feuers. Friedrich Hielscher und sein Kreis zwischen Heidentum, neuem Nationalismus und Widerstand gegen den Nationalsozialismus. SH-Verlag, Köln 2004, (ISBN 3-89498-135-0) (Zugleich: Hamburg, Skol-veur Hamburg. für Wirtschaft und Politik, tezenn, 2002).\nClandestins de l'Iroise: récits d'histoire. 1940 - 1944, Levrenn 5, gant René Pichavant, Embannadur Morgane (574 pajenn), 1993 ( ISBN 290437406X)\n↑ The Celtic Revolution: A Study in Anti-imperialism gant Peter Berresford Ellis.\n↑ Le combat des obscurs : Héroïsme de la Résistance Auboise, gant Roger Gallery.\n↑ https://books.google.fr/books?id=HZl-AAAAIAAJ&q=l%C3%A9on+jasson&dq=l%C3%A9on+jasson&hl=fr&sa=X&ei=58foVOLyNcPpaNWCgJgF&ved=0CB8Q6AEwADgK "Clandestins de l'Iroise: récits d'histoire. 1940 - 1944, Levrenn 5 René Pichavant"\n↑ https://books.google.fr/books?id=cfQRcvqSW7UC&pg=PA64&lpg=PA64&dq=Marcel+Guieysse&source=bl&ots=RDglEyKOCq&sig=sN0uZ815go4w1zg2UUY6DOzOWgE&hl=fr&sa=X&ei=xUPaVPn-M6H4yQPKhoCoDQ&ved=0CCMQ6AEwATgK#v=onepage&q=Marcel%20Guieysse&f=false Google Books]\nAdtapet diwar « https://br.wikipedia.org/w/index.php?title=Bezen_Perrot&oldid=1897050 »\nDernière modification le 5 Meu 2021, à 20:57\nKemmoù diwezhañ degaset d'ar bajenn-mañ d'an 5 Meu 2021, da 20:57.


Engine Europa Universalis engine\nPlatform(s) Windows, Mac OS, Mac OS X\nRelease date(s) Amerika an Norzh 12 Du, 2001\nmeur a c'hoarier\nEuropa Universalis II a zo ur c'hoari strategiezh veur graet gant Paradox Interactive a-zivout ar maread 1421 - 1820. Ar c'hoarier a gontrol ur vro ha merañ a ra hec'h armerzh hag he darempredoù etrevroadel e-pad pevar kantved. Daoust ma'z eo liesekoc'h ha pinvidikoc'h eget he diagentour eo diazezet war an hevelep mennozhioù. Unan eus ar c'hemmoù pouezusañ a zo an tro roet d'ar c'hoarier da choaziñ forzh pe bro. Enderc'hel a ra ar c'hoari meur a scenariooù a ro tro d'ar c'hoarierien da c'hoari e meur a varevezh.\nAes tre ez eo da gemm ar scenariooù pe da grouiñ scenariooù nevez ha bez ez eus ur gummuniezh-mod oberiant tre.\nmirror - ar mod brudetañ evit Europa Universalis\nAdtapet diwar « https://br.wikipedia.org/w/index.php?title=Europa_Universalis_II&oldid=1723718 »\nKemmoù diwezhañ degaset d'ar bajenn-mañ d'an 22 Her 2016, da 20:46.


Lec'hiadur Niederschönhausen e Pankow\nNiederschönhausen a zo ur c'harter (Ortsteil) en arondisamant Pankow e Berlin. Lavaret e vez ivez "Pankow-Schönhausen". 6,49 km² eo gorread ar c'harter, d'an 30 a viz Even 2008 e oa 26 903 annezad ennañ (stankter : 4 145 annezad/km²).\nKrouet eo bet e 1910 p voe savet tiez e-lec'h ma oa Kastell Schönhausen (Schloß Schönhausen) . Kendeuzet e vo e Berlin e 1920. E-pad ar Brezel yen e oa e Berlin ar Reter ha war an harzoù etre Niederschönhausen ha Reinickendorf e oa Moger Berlin.\nE norzh Berlin emañ Niederschöneweide, tost ouzh Wilhelmsruh, Rosenthal, Französisch Buchholz, Pankow ha Reinickendorf (a zo e distrig Reinickendorf). Meur a bark a zo evel Schönholzer Heide, Brosepark, Schlosspark Pankow  ha Bürgerpark hag ivez bered Friedhof Pankow III.\nRannet eo Niederschönhausen e 3 zachenn (Ortslagen):\nLinenn tramway M1 ha linennoù kirri-boutin 107, 150, 155 ha 250. An S-Bahn a dreuz Niederschönhausen en harzoù etre Schönholz ha Reinickendorf hag un ti-gar a zo e Schönholz (linennoù S1, S25 ha S85).\n↑ Schloß Schönhausen\nAdtapet diwar « https://br.wikipedia.org/w/index.php?title=Niederschönhausen&oldid=1824794 »


Psamathe - Wikipedia\nAnaout a reer div vaouez anvet Psamathe (Ψαμἄθῃ, e gregach, diwar ψἄμμος, «traezh», ha θεια, «doueez») e mojennoù Hellaz kozh:\n1. Psamathe a oa un Nereidenn, karet gant Aiakos, ha mamm e oa da Fokos (Metamorfozoù, XI, 398 gant Ovidius). En drajedienn Helen gant Euripides avat e oa dimezet da Broteüs, roue Egipt, hag ur verc'h he doa bet digantañ, Eidothea.\n2. Psamathe a oa merc'h da Grotopos, roue Argos. Karet e oa bet gant an doue Apollon, ha mamm e oa da Linos. Aon he doa rak he zad, ha roet he doa he mab Linos da vesaerien da vagañ. Pa oa deuet bras ar bugel e voe drailhet gant chas. Psamathe a voe lazhet gant he zad. Pa oa displijet an doue Apollon gant kement-se e kasas un tamm bosenn da ziouennañ bugale Argos, kement ha deskiñ d'an dud en em zerc'hel.\nE troidigezhioù zo diwar Ovidius eo meneget an anv evel Psamanthe. Gwelout Metamorfozoù Ovidius XI. \nLoarenn[kemmañ | kemmañ ar vammenn]\nUl loar d'ar blanedenn Neizhan zo bet anvet Psamathe.\nOvidius, Metamorfozoù, XI.\nAdtapet diwar « https://br.wikipedia.org/w/index.php?title=Psamathe&oldid=1946081 »


Zacatecas (stad) - Wikipedia\nZacatecas, unan eus 31 stad Mec'hiko.\nZacatecas zo unan eus an 31 stad kevredet a ya d'ober Stadoù-Unanet Mec'hiko, un tamm en hanternoz da greiz ar vro. Zacatecas eo ar gêr-benn.\nStok eo ouzh stadoù Coahuila en hanternoz, Durango er gwalarn, Nayarit er c'hornôg, Nuevo León ha San Luis Potosí er reter, Aguascalientes, Guanajuato ha Jalisco er c'hreisteiz.\nDont a ra an anv diwar an nahouatleg zacatlco, anv unan eus pobladoù ar vro hag a zeu eus zacate (ur seurt geot) ; ar vro-se ma kreske ar geot-se a oa anvet Zacatlan, hag an annezidi, Zacateca, spagnolekaet e Zacatecas el liester, "Zakateegiz".\nAmalia García, bet e Strollad ar Gomunourien, a oa gouarnerez eno eus 2004 betek 2010.\nAdtapet diwar « https://br.wikipedia.org/w/index.php?title=Zacatecas_(stad)&oldid=1710493 »\nKemmoù diwezhañ degaset d'ar bajenn-mañ d'an 22 Gou 2016, da 08:01.


Journal de Renaud Camus, lundi 5 février 2018\ncréée le mardi 6 février 2018, 18 h 18\nmodifiée le mardi 6 février 2018, 18 h 21Plieux, lundi 5 février 2018, minuit et demi. J’ai été un peu choqué et surtout très étonné d’entendre un visiteur ami, cet été, se ~~~~~~~~~~ ~~’~~~~~~ ~~~~ ~~~~~~ ~~~~~~~~~~~~~~, ~~~~~~~-~~~, ~~~~ ~~~~ ~~~~~~~~~~~ ~~~ ~~~~~~~ ~~~~~~ ~~~~~~~~~ ~~~ vacances sans elle, ~~~~~ ~~~~ ~~~~~, ~~~~~ ~~~~~~~~~ ~~ ~~~~~ ~~’~~~~~~ ~~~~~~~~~~. ~~~~ ~~~ ~~~ ~~~ ~~~~~~~~~ ~~~~ ~~~ ~~~~~, ~~~ ~~~~~~~~~ ~~~~ ~~~ ~~~~~~~~~~~~ ~~~ ~~~~~~~ ~~~~~~ ~~~~~~~~~ ~~~~~ des amis, sans ~~~~. ~~~ ~~~~~~~~ ~~~ ~~~ ~~~ ~~~~~~~~~~ ~~~~ ~~ ~~’~~~~~ ~~~ ~~~~~~~~ ~~~~ ~~~~~~ ~~~~~~~~~. ~~~ ~~’~~~~~~~~~ ~~~~~~~ ~~~~~ ~~~~~~ ~~~~ ~~~~~~ ~~~~~~~~~ ~~~~~~~~ ~~~~~~~ ~~~~~~ ~~~~~~~~~ en vacances avec ~~~~ ~~~~~, ~~~~~ ~~~~. ~~ ~~~~~ ~~~~ ~~~~~~ ~~~ ~~~~~~~, ~~~ ~~’~~~~ ~~~~~ ~~~~~~~ ~~~~~~~~~~~ ~~~~ ~~~~~~~~~, ~~~~ ~~~~~ ~~~ ~~~~ ~~~~~~~~~~ ~~~~~~~~ ~~~ ~~~ ~~~~ ~~ deux ? À quoi ~~~~ ~~~~~~ ~~~ ~~~~~~~, ~~~ ~~’~~~~ ~~~~~ ~~~~~~ ~~~~~~~~ ~~ ~~~~~, ~~~ ~~~~~ ~~~~ séparé ?\nIl ~~~~ ~~~~~ ~~~~ ~~’~~~~~- ~~~ ~~’~~~~~~~~~~~~~~~~ ~~~~~ ~~~~~~~~~~~~~ ~~~~~~ ~~~~~~~~~~~~, ~~~~ ~~~ point. La femme ~~~~ ~~~~~~~~~~~~~ ~~~~~~~~~, ~~~~~ ~~’~~~~~~. ~~’~~~~ ~~~~~ ~~~~~~ ~~~~~ ~~~~~~~~~ ~~~ ~~~~~ ~~~~~~~~~, ~~~~~ ~~~ ~~~~~~~~~ ~~~~ ~~~~, ~~~~~ ~~~ ~~~~ ~~~~~~~~~ ~~~’~~~ ~~~~~ ~~~~~, ~~~ ~~~~~~ en temps, se ~~~~~~~~~~ ~~~ ~~~~~~~~ ~~~~~ ~~~~~~~~~. ~~~ ~~~ ~~~~~~~~~ ~~~~ ~~~~~~ ~~~~~ ~~~~ ~~~~~~~~~~ ~~~ ~~~~ ~~~~~ ~~~~~ ~~~ ~~~~~~, ~~~~~~~~, ~~~ ~~’~~~~ ~~~~~-~~~~~ ~~~~ ~~~~~~~~~~, ~~ ~~’~~~~~~~~~, de se retrouver ~~~~~~ ~~~~~~~~~, ~~~ ~~~~~~~-~~~ ~~~~ ~~~~~ ~~~~~~~~~ ~~~’~~~ ~~’~~ ~~~~~ ~~~~~. ~~~ ~~~~~~~ ~~~~ ~~~~~~~ ~~~~~ ~~~~~ ~~~ ~~~~~~ ~~~~ ~~~~~~~~~~~, ~~~ ~~~~ ~~~~~~~~~~~~~~, ~~~ ~~~~ ~~~~~~~~~, pour un homme. ~~’~~~ ~~~ ~~~~~~, ~~~~~ ~~~~, ~~~ ~~~ ~~~~~~~~~~ ~~~~~~~~~~~~ ~~~~~ ~~~~ ~~~~~ ~~~ ~~~~~~~~~~ ~~~ ~~~~ ~~~~~, ~~~~~ ~~~ ~~~~~~~~ ~~~~~ ~~~~~~~~ ~~~ ~~~~~~, ~~~~~~ ~~~~~~~~~~~~~. ~~~ en va naturellement ~~~ ~~~~~ ~~~ ~~~~~ ~~~~~~~~, ~~~ ~~~ ~~~~~~ ~~~~ ~~~ ~~~~~ ~~~ ~~~~~~~~~~~~ ~~~~~~~~~ ~~~~ ~~~~~~~, ~~~~~~~~ ~~~ ~~~~~~~~~~~, ~~~ ~~~ ~~~~~~~~~~ ~~~~~~~~~~~~~~ “~~~~~~ ~~~~~~~~”, ~~~~~~ ~~~~ la langue de ~~~ DPB.\nL’homosexualité, ~~~~~ ~~~~~~~~~~~~~ ~~~ ~~ ~~~~~~~~~ ~~~~~~~~~~~~~, ~~’~~~~~~~~~~~~~~ ~~~ ~~~~~~~~ ~~~~~~~~~~~, ~~~ ~~~~~~, ~~~ ~~~~~~~~~~~ ~~~~~, ~~’~~ ~~~~ ~~~ ~~~~~~~~~, ~~~ ~~’~~~ ~~~~ ~~~. ~~’~~~~~~ ~~ remplit en sa ~~~~~~ ~~~~~~~~~ ~~~~ ~~~~~ ~~~~~~~~~~, ~~~~~~~~~~ ~~~ ~~~~~~~~. ~~~~~ ~~~ ~~~~~ ~~’~~~ ~~~~~~~~~ ~~~ ~~~~~~~ ~~~ ~~~ ~~~~~~~~~ ~~’~~~ ~~~~~~, ~~~~~~~~~~~~~ ~~~~~~~ ~~’~~~ ~~~~. ~~~ ~~~~~ ~~~ amant beaucoup plus ~~~’~~~ ~~~~. ~~~ ~~~~~~~~ ~~~~~ ~~~~~ ~~~ ~~~~~~~ ~~~~~~~~~, ~~~~~~~ ~~~ ~~~~~~~ ~~~~~~~. ~~~ ~~’~~~ ~~ ~~ ~~~~ ~~~~~~ ~~~~~ ~~~ ~~’~~~ ~~~~~~~ ~~~ ~~~ ~~~~~~~~ ~~~~~~~, qui m’inspire même ~~~~ ~~~~~~~ ~~~~~~~~~~~, ~~’~~~~ ~~~~~ ~~~~ “~~~~~~ ~~~ ~~~~~~~~” (~~~~~ ~~~~~~~ ~~~~~ ~~~ ~~~~~, ~~~~~ ~~~ ~~’~~~~ ~~~~ ~~~ ~~~~~~~ ~~~’~~~~~ ~~~ ~~~~~ ~~~~ ~~~ ~~~~~~~). ~~’~~~~~~~~~ j’ai eu des ~~~~~, ~~’~~~ ~~~ ~~~~~~~, ~~~~~~ ~~’~~~~~~~, ~~~ ~~~~ ~~~ ~~~~~ ~~~~~~~~ ~~~ ~~~~~~~~~~ ~~~~~~~~ ~~~ ~~~~ ~~~~~~~~~, ~~~~~ ~~~ ~~’~~~ ~~~~~~~ ~~~ ~~~ ~~~~~~~~ “copain”.\nCela ~~~~ ~~’~~~~~~~~ que bon nombre ~~’~~~~~~~~~~~~ ~~~~~~~ ~~~ ~~~~~~~ ~~~~~ ~~~~~~~~~~ ~~~~~ ~~~~~~~~~ ~~~ ~~~ ~~~~~~~~~~ ~~~~~ ~~~ ~~~~, ~~ ~~’~~~~~~~~~. ~~~~~ ~~~ ~~’~~~~ ~~~~ ~~~ ~~~~~ ~~~~ ~~~~. ~~~~~~~~ ~~~~ ~~~ suis un extrémiste ~~~ ~~~~~~~.\nvoir l’entrée du lundi 5 février 2018 et ses 2 images dans Le Jour ni l’Heure


Pezh moneiz en anv Magnentius\nCentenionalis d'an impalaer Magnentius.\nFlavius Magnus Magnentius a oa bet impalaer roman e-pad tri bloaz hanter, adalek an 18 a viz Genver 350 betek an 10, pe 11, a viz Eost 353.\nGanet e oa bet e Samarobriva (Amiens) war dro 303, mab d'ul lejioner brezhon diazezet war lez ar stêr Roen, ha d'ur Frankez a oa bet tapet evel prizoniadez goude un argadenn en tu all d'ar stêr gant an armeoù roman.\nDimeziñ d'un Italianez anvet Justina a reas, mes ne oa bet bugel ebet abalamour ma oa-hi re yaouank.\nDesavet ma oa bet e-touez soudarded an arme, Magnentius a savas uhel enni betek en em gavout ofiser ha mignon da Varcellinus, mestr-kefridi an impalaer Flavius Julius Constans. Pa welas brud an impalaer o vont da get, Marcellinus a savas Magnentius da impalaer en Autun d'an 18 Genver 350. D'ar 27 C'hwevrer e voe anvet e Galia, Breizh-Veur, Afrika ha Kirenaika.\nD'ar 27 C'hwevrer 350 e voe tapet Constans en iliz Helena (Elne) e-kichen Perpignan, ha lazhet. En respont, Constantia, unan eus merc'hed Constans, a savas Vetranio, mestr ar vezin, da impalaer. Tri miz war lerc'h, Eutropia, ur verc'h da Constantius Iañ, a lakaas he mab Nepotianus da gerzhout war-zu Roma. Tapet Roma gantañ e voe anvet Nepotianus da impalaer d'an 3 Mezheven 350.\nE dibenn ar miz, d'an 30 Mezheven 350, Marcellinus a gemeras Roma d'e dro, a lazhas Nepotianus hag e vamm war an dro, hag a lakaas kêr dindan beli Magnentius. Nac'het e voe Magnentius gant Constantius II, breur Constans hag impalaer ar Reter. Brezel a savas neuze etre Constantius II ha Magnentius.\nE deroù 351 e savas Magnentius e vreur Decentius da eil impalaer (Caesar).\nAn emgann meur etre Constantius II ha Magnentius a voe d'an 28 Gwengolo 351 e Mursa, Osijek hiziv, war ar stêr Drava. Pevar-ugent mil soudard a oa diouzh tu Constantius, ha tregont mil diouzh tu Magnentius ; 30 000 soudard a voe kollet diouzh tu Constantius ha 24 000 diouzh tu Magnentius. "Emlazh an impalaeriezh roman" a reer eus an ar gad-se.\nTec'hel etrezek Aquileia a reas Magnentius kent tec'hal adarre da C'halia pa voe adkemeret Aquileia gant Constantius II e deroù 352.\nE deroù 353 e oa mestr Constantius II war an Alpoù. O zremen a reas dre ode Montgenèvre (en Alpoù-Uhel hiziv).\nE Mons Seleuci (Montsaleon, e-kichen Gap) e voe an emgann diwezhañ. Goude bet trec'het gant Constanntius, Magnentius a lazhas e vamm, e vreur Desiderius, hag en em zistrujas e Lugdunum (Lyon) d'an 10 pe 11 Eost 353. Nebeut goude, d'an 18 Eost, e vreur, ar c'hezar Decentius, en em grougas en Agedincum (Sens).\nE-giz-se ez echuas istor ur Breton aet da impalaer roman.\nMagnus Decentius, breur dezhañ moarvat.\nFrançois Zosso & Christian Zingg : Les empereurs romains 24 av J.-C. - 476 ap. J.-C. Embannadurioù Errance. 2009 (ISBN 978-2-87772-390-9)\nAdtapet diwar « https://br.wikipedia.org/w/index.php?title=Flavius_Magnus_Magnentius&oldid=1886943 »\nGanedigezhioù ar bloavezhioù 300\nKemmoù diwezhañ degaset d'ar bajenn-mañ d'an 27 Her 2020, da 12:34.


Daniel Gabriel Fahrenheit a zo ur fizikour alaman ganet d'ar 24 a viz Mae 1686 e Dantzig (Gdańsk hiziv an deiz) e Polonia. Marvet eo d'ar 16 a viz Gwengolo 1736 e Den Haag (Izelvroioù). Ar skeul temperadur en e anv en deus ijinet.\nEn em staliañ a reas en Izelvroioù. Ijiner an aerometr hag ar gwrezverker merkur en e anv eo: e wrezverker a zo rannet etre 212 derez; e pennoù hennezh emañ tommder an dour o virviñ hag hini ar yenijenn vrasañ produet gant ur meskaj erc'h ha hoalen amoniak: ar poent 0 er gwrezveker kantvedennel a zo kevatal d'an 32° war skeul Fahrenheit. 100 °F eo temperadur ur marc'h yac'h. E wrezverkoù kentañ 'oa leuniet gant etanol, met disoc'hoù gwelloc'h n'oa gant merkur. Ijinet n'eus ivez ur gleborverker gwellaet. E 1714 ec'h ijin ar gwrezverker gentañ modern gant merkur.\nImplijet 'veze kalz e wrezverkoù e Europa a-raok ma emgavje an derez Celsius. E skeul temperadur a vez implijet c'hoazh an deiz a hiriv e Amerika an Norzh hag e Jamaika.\nAdtapet diwar « https://br.wikipedia.org/w/index.php?title=Gabriel_Fahrenheit&oldid=1482983 »\nKemmoù diwezhañ degaset d'ar bajenn-mañ d'an 5 Ebr 2013, da 00:47.


Penn-Kil-Ha-Troad : An divrec’h – Radio Naoned\nBREC’H* (unander benel) / DIV(V)REC’H (daouad) / BREC’HIOÙ (liester)\nArvrec’h : lodenn etre ar vrec’h hag an arzorn\nA-vrec’had : O vriata unan bennak PE kemer traoù gant e zivrec’h meur a-wech\nBevañ diwar-bouez e zivrec’h : gounid e vuhez a-drugarez d’ur vicher dorn\nBrec’h-ha-brec’h : tud staget o brec’hioù an eil re gant ar reoù all\nBrec’h : Danvezenn aozet diwar ur viruz lakaet dinoaz, a gontammer ganti gwad an dud evit o wareziñ diouzh ar c’hleñved-se.\nBrec’hioù : d’an traoù (kadorioù, lunedoù, kravazh…) ha d’al loened (morgazh, kranked…)\nBrec’h-nij* : kleñved pegus, diwar ur viruz, ma teu klogorennoù war ar c’hroc’hen hag a vez tapet gant ar vugale peurliesañ\nBrec’h-zu* : Tifuz\nBrec’hidigezh* : ar fed lakaat ar vrec’h e korf an dud\nBrec’had : Poan vrec’h PE ar fed kaout ur bern traoù etre an divrec’h\nBrec’hek : un den brec’hioù dezhañ·i.\nBrec’hiata / Briata : stardañ un den pe tud etre e zivrec’h\nBrec’hiet : a zo brec’hioù (bras, bihan, tev…) dezhañ·i\nBrec’h-vor : Gwazh vor zo etre an douar-bras hag un enez pe etre div enez.\nBrec’hwiskoù : Pezh a warez ar vrec’h eus un taol pe pezh a laka ar sportourien·ezed tro-dro d’o brec’h.\nDougen a-benn-brec’h : dougen e penn an divvrec’h, gant diaesterioù.\nDivrec’h : hep brec’h ebet\nPlegañ e vrec’h : ar pezh a reer evit evañ ur banne (sevel un ilin e galleg)\nReiñ brec’h : sikour\nMammennoù : Devri, Meurgorf, geriadur an Here, geriadur Galleg-Brezhoneg Martial Ménard, Geriadur enlinenn Favereau, Wikeriadur, Wikipedia\nPenn-kil-ha-troad : An daouarn Ur gronikenn kinniget bep Yaou gant Liza Jakez-Vargas. «Penn-kil-ha-troad», ar gronikenn gant ur penn hag ul lost ! Deskit geriaoueg lies ha dic’hortoz savet diwar...\nLabous Web : An traezoù kennasket\nBZH/20 gant Kemo Malrieu


Karl Wilhelm Ferdinand von Braunschweig - Wikipedia\nKarl Wilhelm Ferdinand Braunschweig (1735 Wolfenbüttel - 1806, Ottensen), anavezet ivez evel Karl II Wilhelm Ferdinand von Braunschweig, pe Dug Braunschweig-Lüneburg, ur stad alaman eus an Impalaeriezh santel roman german, a oa priñs ha soudard a vicher, jeneral en arme Prusia, ha pennjeneral ( Generalfeldmarschall) an armeoù alaman a-enep Napoleone Buonaparte e deroù an XIXvet kantved. Kar e oa da roue Prusia dre e vamm, ha breur-kaer e oa da George III, roue Bro-Saoz, dre ma oa dimezet d'e c'hoar Augusta von Hannover.\n2 Den a sevenadur ha spered sklerijennet\n3 Jeneral an arme alaman unanet\nMab e oa d'an dug Karl Iañ von Braunschweig-Wolfenbüttel ha da Philippine Charlotte von Preußen, merc'h da roue Prusia.\nUn deskadurezh vat en doa bet. Beajiñ a reas en Izelvroioù ha dre Vro-C'hall en e yaouankiz, hag en Alamagn ivez. Servij a reas en arme dindan e eontr Ferdinand von Braunschweig-Lüneburg. Kentañ tro ma'z eas da vrezeliñ avat a voe dindan dug Cumberland e 1757.\nE 1780, da 45 bloaz, e voe anvet da zug war-lerc'h marv e dad, Karl Iañ.\nBrudet e oa evel ur mestr war ar brezelekaat en XVIIIvet kantved, evel den a sevenadur ha despot madelezhus, hervez patrom Frederig II Prusia. Brasoc'h brud a dapas c'hoazh e penn ur vrigadenn troadeien en emgann Hastenbeck.\nDen a sevenadur ha spered sklerijennet[kemmañ | kemmañ ar vammenn]\nGoude echuet Brezel ar Seizh vloaz ez eas da Vro-Saoz gant e wreg, merc'h da Frederig, priñs Kembre. En 1766 ez eas da Vro-C'hall ma voe degemeret gant enorioù, saludet gant e enebourien. E Pariz e reas anaoudegezh gant Jean-François Marmontel. Goude ez eas da Suis hag e weladennas Voltaire. Ur pennad e chomas e Roma da studiañ traezhoù an Henamzer, a-gevret gant Johann Joachim Winckelmann. Goude un droiad da vetek Naplez e tistroas da Bariz, hag alese d'ar gêr. Chom a reas da c'houarn e zugelezh er bloavezhioù goude. Gant skoazell e vinistr Feonçe von Rotenkreuz e teuas a-benn da virout ouzh kas e stad da baour-du gant ar brezel. Soudard kentañ e amzer a felle dezhañ bezañ. Pennkomandant an armeoù unanet e vo.\nJeneral an arme alaman unanet[kemmañ | kemmañ ar vammenn]\nCharlez II von Braunschweig.\nEntre 1763 ha 1787 ne gemeras perzh nemet ur wech e-pad Brezel Hêrezh Bavaria, ha ne badas ket pell; diwezhatoc'h e kasas an arme da aloubiñ an Izelvroioù. Trec'h e voe buan, hep skuilhañ gwad. D'e gempredidi e oa ur skouer a vrezelekadenn disi. pemp bloaz goude e voe anvet da bennkomandant an arme alaman hag aostrian bodet da aloubién bro-C'hall ha mougaén an dispac'h gall. Hervez an noblañsed dc'hall divroet ne gavje ket e arme nemeur a enebiezh war e hent.\nVon Braunschweig ac'h ae war-raok divall, betek Emgann Valmy a echuas gant ssouzadenn ar Gevredidi.\nPerzh a gemeras e Seziz Mainz (1793).\nEn 1806 e kollas e wreg hag e vab henañ. Daoust da se, ha war c'houlenn rouanez Prusia Luise von Mecklenburg-Strelitz, e kemeras penn arme Prusia.\nHogen adarre, abalamour d'ar roue ha d'an dizemglev etre kuzulierien ar roue a voe skoilhoù dezhañ.\nGloazet e voe en emgann Auerstaedt. E-pad miz e voe douget e-kreiz un arme brusian faezhet. Mervel a eure d'an 10 a viz Du 1806, en Ottensen, e-tal Hamburg.\nE vab Frédéric Guillaume de Brunswick-Wolfenbüttel (1771-1815) a voe dug war e lerc'h. Enebiñ a raio ouzh Napoleon en Alamagn.\nDimeziñ a reas e 1764 da Augusta von Hannover (1737-1806), merc'h da Frederick, priñs Kembre ha merc'h-vihan da George II .\nSeizh bugel o doe:\nCaroline Amelie (1768-1821), a zimezas e 1795 da George IV (1762-1830)\nFriedrich Wilhelm (1771-1815), dug Braunschweig-Wolfenbüttel, Braunschweig-Bevern, Braunschweig-Danneburg, Braunschweig-Göttingen, Braunschweig-Salzderhelden ha Braunschweig-Osterode adal 1806 betek 1820, a zimezas en 1802 da Maria Elisabeth Wilhelmine von Baden (1782-1808), merc'h da Karl Ludwig von Baden ha da Amalie von Hessen-Darmstadt ha c'hoar da impalaerez Rusia ha da rouanez Sveden; daou vab o doe, an eil e oa an dug Wilhelm von Braunschweig-Wolfenbüttel marvet en 1884, an hini diwezhañ eus ar skourr Braunschweig-Wolfenbüttel.\nUn dimeziñ politikel e oa e hini, ha ne oant ket tomm an daou bried an eil ouzh egile. Serc'hed en doe, ha dreist-holl Maria Antonia Branconi ha Louise Hertefeld. Diseblanted Augusta avat a veze kontedt da vout rogoni, ha monta rae an teodoù en-dro diwar he c'houst, dreist-holl peogwir eoa nammet he mibien henañ.\nPerzh a gemere en ur gevredigezh kuzh, Der Illuminatenorden\nAdtapet diwar « https://br.wikipedia.org/w/index.php?title=Karl_Wilhelm_Ferdinand_von_Braunschweig&oldid=1989091 »\nKemmoù diwezhañ degaset d'ar bajenn-mañ d'an 27 Ebr 2022, da 16:16.


Lec’hiadur e proviñs Groningen\nKod post 9900-9903\nGorread 24,62 km²\ndouar 23,84 km²\ndour 0,78 km2\nHed 6° 52' Reter\nLed 53° 19' Norzh\nPoblañs 12 049 (31.05.2009)\nStankter 505 ann./km²\nLec'hienn ar gumun www.appingedam.nl/\nAppingedam (distagañ ) a zo ur gêr hag ur gumun e proviñs Groningen en Izelvroioù. Ar chêrioù ha kêriadenn da-heul a ya d'ober ar gumun : Appingedam, Garreweer, Jukwerd, Laskwerd, Marsum, Oling, Opwierde, Solwerd, Tjamsweer.\nAppingedam[kemmañ | kemmañ ar vammenn]\nNe ouezer ket kalz tra diwar-benn orin Appingedam. Savet e voe tost ouzh kanol Delf (Damsterdiep hiziv an deiz) e-tro 1200. Dont a ra an anv eus ur stankell bet savet en Appe pe en Apt.\nE 1327 e voe roet gwirioù-kêr da Appingedam gant Frized dizalc'h Upstalboom e-kichen Aurich, ur gêr e Friz ar Reter. Liammoù a oa dija etre Appingedam hag Aurich, an emglev-se a oa anvet Partnerschaft. E rannvro Fivelingo emañ Appingedam. Da vare ar Grennamzer e oa ar rannvro-se ul lodenn eus Friz. Da zibenn ar Grennamzer e oa Appingedam ur porzh a-bouez, ha kevezerezh kenwerzh a veze etrezañ ha hini Groningen. Pa voe roet ar stapelrecht da Groningen ez eas buan porzh Appingedam war ziskar.\nKeginoù a-istribilh a-us an Damsterdiep\nHiziv an deiz ez eo brudet Appingedam peogwir e kaver enni kalz savadurioù eus ar Grennamzer, evel ar c'heginoù a-istribilh a-us an Damsterdiep.\nEn Appingedam e oa diazezet Appingedammer Bronsmotorenfabriek, un embregerezh ma veze savet kefluskerioù bagoù.\nKumun Appingedam e 1866 (Atlas proviñs Groningen 1865-1870)\nTouristelezh, istor ha skeudennoù eus Appingedam\nAdtapet diwar « https://br.wikipedia.org/w/index.php?title=Appingedam&oldid=1771697 »\nKemmoù diwezhañ degaset d'ar bajenn-mañ d'an 3 Her 2017, da 07:48.


sav-heol - Wikeriadur\nEus sav, ha heol.\nsav-heol /saˈvɛwl/ /sawˈhɛwl/ gourel\nAr mare eus ar beurevezh ma sav an heol\nKantadoù a destoù o deus gwelet an evned-se o nijal a bep tu abaoe ar sav-heol. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 10.)\nAl lec'h pe an tu ma sav an heol\n‘Vel ur faout a oa digoret diouzh tu ar sav-heol e-barzh ar voger du a stanke an neñvoù, ... — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 83.)\nAod Bro-Spagn a zo treset splann er sav-heol, ul linenn voan etre ar mor hag an oabl. — (Roparz Hemon, Mari Vorgan, Al Liamm, eil emb. 1975, p. 28.)\n...ha da sellet ouzh ar mogerioù kouezhet, ouzh an tiez distoet, ouzh an iliz diskaret nemet ar pignon tro ouzh ar sav-heol. — (Lan Inizan, Emgann Kergidu 1, Brest, 1877, eil emb. Al Liamm 1977, p. 47.)\ngalleg : lever du soleil (fr)\ngalleg : est (fr) , orient (fr)\nAdtapet diwar « https://br.wiktionary.org/w/index.php?title=sav-heol&oldid=302200 »\nKemmoù diwezhañ degaset d'ar bajenn-mañ d'an 10 Gwe 2020, da 13:55.


Kaozeadenn Rummad:Evned - Wikipedia\nNe gavan ket roud eus ar gaozeadenn a zo bet a-raok distruj ar rummad:evned. Kenemglev eo reolenn wikipedia, etre ar genlabourerien, ha n'eo ket ali un den hepken. Bianchi-Bihan 14 Kzu 2007 da 11:14 (UTC)[respont]\nPeogwir ne oa pajenn kaozeadenn ebet . Benoni (Kaozeadenn) 14 Kzu 2007 da 11:21 (UTC)[respont]\nSell 'ta? Distrujet e vez ar rummadoù hep goulenn o ali gant al labourerien? Un doare personel da gompren ar ger wikipedia:kenemglev, pa vije ret sellout ouzh an hini ofisiel, a zo emglev etre al labourerien, ouzhpenn hini talvoudus ar verourien evel-just. Bianchi-Bihan 14 Kzu 2007 da 14:36 (UTC)[respont]\nA-du gant ar c'hemm - kenteuziñ daou rummad doubl kentoc'h evit distrujañ diouzh ma komprenan-me (hini "laboused" hag hini "evned"). Ne welan ket tre e pelec'h emañ an dalc'h. Ober a rafen-me kentoc'h gant "evned" met n'on ket gwall chalet o welet m'eo bet graet entoc'h gant "laboused". abeg ebet, avat, evit ober gant daou rummad disheñvel war digarez seurt heñvelsterioù. ha ret e vefe ober ivez gant pep stumm rannyezhel, da skouer ur rummad "anevaled" hag ur rummad "loened" pe me 'oar me? Neal (Kaozeal) 14 Kzu 2007 da 12:09 (UTC)[respont]\nDa venegiñ: Rummad:Evned krouet gant Bianchi-Bihan d'ar 14 a viz Kerzu 2007 gant 4 pennad e barzh. Rummad:Laboused (anvet Rummad:Labous a-raok na vefe bet votet e oa lakaet ar rummadoù el liester) krouet d'an 8 a viz Gwengolo 2005 gant Paotr gant degadoù a pennadoù e barzh. Benoni (Kaozeadenn) 14 Kzu 2007 da 13:35 (UTC)[respont]\nAr reolenn (reolenn diazez mont en-dro wikipedia) a zo lezel al labourerien d'en em glevout etreze. Ne welan ket e vije bet gortozet al labourerien all da reiñ ali ebet. Bianchi-Bihan 14 Kzu 2007 da 14:42 (UTC)[respont]\npeurliesañ e erbeder (d'an nebeutañ) ouzh al "labourerion" chom hep sevel pennadoù ha rummadoù doubl. pa vez ezhomm pe ret kemmañ titl ur rummad pe ur rummad bennak e ranker kinnig ar c'hemm war ar bajenn dereat kentoc'h evit krouiñ bennadoù doubl, da lârete eo pennadoù ha/pe rumamdoù gante an hevelep pal pe enne an hevelep danvez (da skouer rumamdoù disheñvel "laboused" hag "evned"). pa saver rumamdoù ha/pe pennadoù doubl ne ramnker ket bezañ souezhet o welet m'int bet kenteuzet... A galon, Neal (Kaozeal) 14 Kzu 2007 da 16:16 (UTC)[respont]\n1 Erbediñ chom hep sevel pennadoù\n2 5 reolenn\n3 Ur sell\n3.1 Setu eus petra ez eus kaoz\nErbediñ chom hep sevel pennadoù[kemmañ ar vammenn]\nNeblec'h ne vez erbedet chom hep sevel pennadoù, er c'hontrol. Ha dre chañs. Reolenn ar c'henemglev ne blij ket d'an holl, sklaer evel lagad an naer. Bianchi-Bihan 14 Kzu 2007 da 15:41 (UTC)[respont]\ndoh! setu ar pezh am boa skrivet:\n"peurliesañ e erbeder (d'an nebeutañ) ouzh al "labourerion" chom hep sevel pennadoù ha rummadoù doubl [...] da lârete eo pennadoù ha/pe rumamdoù gante an hevelep pal pe enne an hevelep danvez."\nerbedet e vez gwezh ha gwezh all ouzh an dud chom hep sevel pennadoù doubl hag unan eus an abegoù pennañ an hini eo evit goulenn ma vefe kenteuzet ha/pe diverket pennadoù... Neal (Kaozeal) 14 Kzu 2007 da 16:16 (UTC)[respont]\nNa rez ket bil Neal, sklaer tre e oa ar pezh t'oa skrivet, met ur roñfl a zo war ar bajenn-mañ. Hag arabat magañ ar roñfl . Benoni (Kaozeadenn) 14 Kzu 2007 da 16:41 (UTC)[respont]\nUn dra zo sklaeroc'h c'hoazh, eo ar bajenn wikipedia:kenemglev, unan eus pennadoù diazez wikipedia.\nBetek ar verourien a rank doujañ d'ar bennaenn-se (mil vad e rafe dezho lenn anezhi).\nAli personel ur merour n'eo ket ar c'henemglev.\nN'anavezan ket a bajennad " wikipedia:pennadoù doubl ", ha n'eus roud ebet anezhi e-touez 5 pennad diazez wikipedia ebet.\nMa'z eus anezhi n'hall ket bezañ aze eta, ha neuze e rank tremen war-lerc'h wikipedia:kenemglev ... tre evel ali personel ur merour. Bianchi-Bihan 15 Kzu 2007 da 02:02 (UTC)[respont]\nN'ec'h eus ket kavet peogwir n'az poa ket klasket: Skoazell:Fallvarchoù boas. Neal (Kaozeal) 15 Kzu 2007 da 10:03 (UTC)[respont]\n5 reolenn[kemmañ ar vammenn]\nTagadenn ad hominem.\nMat e vije d'ar verourien adlenn wikipedia:tagadennoù personel ha teurel evezh ouzh "arabat diverkañ" . Bianchi-Bihan 15 Kzu 2007 da 11:17 (UTC)[respont]\nUr sell[kemmañ ar vammenn]\nMarteze e vije mat teurel ur sell: http://br.wikipedia.org/w/index.php?title=Kaozeal%3ABaou_voutin&diff=455533&oldid=23666 Bianchi-Bihan 24 C'hwe 2009 da 06:31 (UTC)[respont]\nAet on da sell met e gwirionez n'ouzon ket re eus petra eus eus kaoz. pelec'h emañ ar gudenn resis? Klask a rin sklaeraat an traoù kerkent komprenet ganin e pelec'h emañ an dalc'h. trugarez. Neal (Kaozeal) 24 C'hwe 2009 da 09:44 (UTC)[respont]\nSetu eus petra ez eus kaoz[kemmañ ar vammenn]\nYa, kemendall em boa lennet, met ne gomprenan ket tre e pelec'h emañ an dalc'h. Unna bennak a gav gwell dezhañ ober gant "laboused"? Ha gant "laboused" a gavfes gwell te ober pe gant "evned"? Ha kemmet eo bet anv ur rummad? Gwell e kavfen-me ivez ober gant "evned" met ne gomprenan ket tre hag-eñ e fell dit goût pe hini eo ma soñj-me war ar c'hraf termenadurel resis-se pe c'hoazh un afer all a dennfe d'ar verouriezh. Neal (Kaozeal) 24 C'hwe 2009 da 10:29 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Rummad:Evned&oldid=455948 »\nKemmoù diwezhañ degaset d'ar bajenn-mañ d'an 24 C'hwe 2009, da 10:29.


Kastell Chinon - Wikipedia\nKastell Chinon, dreist ar gêr gozh, gwelet eus ribl ar stêr Vienne.\nKastell Chinon zo ur c'hastell e kumun Chinon, war lez ar stêr Vienne, e-kreiz Bro-C'hall.\nTeir lodenn rannet gant douvezioù a ya d'ober ar c'hastell e gwirionez, anvet "Fort du Coudray", "Château du Milieu" ha "Fort Saint-Georges".\nDa vare ar Romaned e oa ur c'hreñvlec'h eno, war ur run dreist ar stêr. Kreñvaet e voe c'hoazh gant Teobald Iañ (kont Bleaz), e dibenn an Xvet kantved. E-pad an XIIvet kantved e oa Chinon en Anjev (a oa dizalc'h diouzh ar rouantelezh c'hall en amzer-se), hag unan eus lec'hioù annez karetañ ar roue saoz Herri II Plantagenêt e oa. Evel Poitiers ha Bourdel e oa Chinon unan eus ar c'hêrioù a bouez e domanioù an tiegezh Plantagenêt war an douar-bras. Gant Herri II e voe brasaet ar c'hastell a dapas neuze 400 metr hed war 76 metr led. Er XIVvet kantved e voe ouzhpennet un tour-horolaj 35 metr uhelded. Faezhet e voe ar roue Herri II gant e zaou vab, Richarzh ha Yann, emsavet outañ, ha mervel a reas er c'hastell d'ar 6 a viz Gouere 1189. Douaret e voe en Abati Fontevraud, evel e wreg Eleanora Akitania hag e vab Richarzh Kalon Leon diwezhatoc'h.\nE deroù ar XVvet kantved e oa an daofin gall Charlez VII o vevañ er c'hastell. Dont a reas Janed Ark di e penn kentañ he stourm da "vountañ ar Saozon e-maez Bro-C'hall". Anavezout a reas an daofin kuzhet e-touez an dud all, hervez a gonter, ha gant se e teuas a-benn da lakaat Charlez da vont da roue ha da vodañ un arme.\nE dibenn ar XVIvet kantved e oa ar c'hastell etre krabanoù an Hugunoded ha graet e voe un toull-bac'h anezhañ gant Herri IV. Dont a reas ar c'hardinal Richelieu da vezañ perc'henn eus ar c'hastell e 1633, met ne voe ket dalc'het e ratre goude-se ha kregiñ a reas da gouezhañ en e boull. Gant Prosper Mérimée e voe lakaet kempennn ar mogerioù, dindan ren Napoleon III.\nAdtapet diwar « https://br.wikipedia.org/w/index.php?title=Kastell_Chinon&oldid=1898442 »\nKemmoù diwezhañ degaset d'ar bajenn-mañ d'an 21 Meu 2021, da 21:33.


Degemer mat! | Lec'hienn skol Diwan kemperle\nEnskrivet eo bremañ ho pugel e skol Diwan Kemperle, setu un nebeud titouroù evit sikour ac’hanoc’h da gregiñ gant ar bloavezh kentañ:\nBuhez pemdez ar skol: da c’houzout\n* Ar reolennaoueg diabarzh a zispleg dre ar munud reolennoù ar vuhez er skol hag he mont en-dro. Roet e vez bep bloaz d’ar familhoù.\n* Ur c’haier ruz a vez roet da bep tiegezh, ha lakaet bemnoz e sac’h-skol ar bugel henañ. Ul liamm eo etre ar skipailh pedagogel hag ar gerent.\n* An enskrivadurioù er c’hañtin a vez graet e servij Buhez Skol ti-kêr Kemperle (Espace Kerjegu, 2 straed Jacques Cambry 29300 Kemperle – 02 98 96 67 00 – vie.scolaire@ville-quimperle.fr). Ur gartenn a vez roet da bep bugel hag ur ger-tremen evit mont war Ribambelle, lec’hienn evit mirout predoù ha paeañ anezho.\n* Ur servij diwallerezh a vez kinniget er skol d’al Lun, Meurzh, Yaou ha Gwener etre 7e30 hag 8e45, hag etre 4e45 ha 7e noz.\n* Ur servij transportoù evit ar skol hepken a vez kinniget gant an TBK evit bugale kumunioù tro-dro Kemperle.\nDiwan Kemperle : skol ar gerent\nMeret e vez ur skol Diwan gant un AEP (Association d’Education Populaire)\nDilennet e vez ur burev, hag en em vod ur wech ar miz. Ur burev nevez a vo savet d’an 19 a viz Gwengolo 2014 e-kerzh an emvod-meur bloaz, e-lec’h ma vo pedet an holl gerent.\nDiwan Kemperle a zo da gentañ penn ur skol kevredigezhel ha na c’hell ket mont en-dro hep perzhiadur ar gerent. Goulennet e vo ganeoc’h ingal kemer perzh e darvoudoù a bep seurt. An titouroù a sell eus an AEP a vo kaset deoc’h dre bostel. Trugarez eta da gas ho chomlec’h postel da Anne-Laure (sekretourez an AEP: anlordubois@gmail.com) ha da lavaret deomp ma cheñchit chomlec’h.\nMa’z oc’h barrek war tachenn-mañ-tachenn (urzhiataerezh, bitellat) hag e fell deoc’h kemer perzh, lârit deomp!\nDarvoudoù e-leiz a vez dalc’het a-hed ar bloaz. N’eus ket ezhomm eus an holl bep tro, mat arabat disoñjal e c’hell ar skol mont en-dro a-drugarez da berzhiadur pep hini. Setu ul listenn diglok eus ar mareoù pouezus se.\nBuhez ar skol, an aergelc’h:\nDijuni an distro-skol\nGouel Nedeleg ar vugale\nRaid ar Milinoù\nGounid arc’hant (met ivez evit an aergelc’h!)\nFoar al laou\nDevezh c’hoarioù er skol\nGouel Nedeleg Penn da benn\nGouel Breizh (aozet gant ar c’h-Cocopaq)\nGouel Hent Sant Jakez er Pouldu\nFestival ar Ria\nKuzul skoazell ar skol\nIzili ar c’huzul a zo kerent bet, met ivez tud laouen da skoazell ar skol hag ar brezhoneg dre vras e bro Kemperle. Aozañ a ra ar c’huzul darvoudoù, kentelioù brezhoneg ha devezhioù ispisial er skol (kontadennoù da skouer).\nDielloù talvoudus (ha plijus)\nMont da heul e vugel skoliataet e brezhoneg n’eo ket diaes, tamm-ha-tamm e erru ar yezh en tiegezh. Kalz levrioù, pladennoù, radiooù ha lec’hiennoù internet a vez kavet evit deskiñ ar yezh aesoc’h. Setu un nebeud anezho. Ma anavezit lod all, eskemmit gant ar skipailh hag ar gerent all!\n* E Kemperle, ar stal Penn da Benn (plasenn Sant-Mikael), dalc’het gant Marijo (mamm Nina) a ginnig levrioù evit ar vugale hag ar re vras e brezhoneg hag e galleg, pladennoù, levrioù-skol…\n* Mediaoueg Kemperle a ginnig levrioù, dielloù da selaou ha da sellet e brezhoneg.\n* « Rouzig », kelaouenn evit ar vugale betek 5 bloaz, « Louarnig », kelaouenn evit ar vugale etre 6 ha 10 vloaz, war http://keit-vimp-bev.com pe 02 98 26 87 12\n* Tresadennoù bev war Youtube : Spot, Ur wech e oa Mab-Den, …\n* Kentelioù evit ar re vras a bep live a vez kinniget gant kuzul skoazell ar skol. Evit kaout titouroù e c’hellit mont e darempred gant Fanny Chaffin, prezidantez ar c’huzul.


Quenta quevren - An eil Chabistr - Wikimammenn\nQuenta quevren - An eil Chabistr\nYouen-Yan-Lois Derrien, 1779-1792 (?) (p. 6-10)\n◄ AR c’henta Chabistr. Petra eo ar guir devotion An eil Chabistr. Ar vertuz hac an excellans eus an devotion An trede Chabistr. Penaus e c’happarchant an devotion ouz peb seurt vocation tud ►\nAr vertus hac an excellanç eus an devotion.\nAR re a zigourage gueichall an Israëlitet da vont d’an Douar a bromission, a lavare dezo penaus ez oa ur vro, hac a zevore an habitantet anezi, da lavaret ê penaus an ear a yoa eno quer malin, na allet quet beva pell ebars, hac oa quer bras ha quer cruel, emezo, tud ar vro-se, ma tebrent an dud all ec’his guesclevet. Chetu ase, Philotee, pe e fæçon e teu ar bet da zecria muya ma c’hell an devotion santel, o represanti an dud devot gant ur visaich tear, trist ha chagrin, hac o lavaret e vez caus an devotion da gaout un humor chagrinus ha cassaüs. Mæs evel ma c’hassure an daou zen santel Caleb ha Josuë penaus an douar a bromission a yoa ur vro gaër hac ur vro excellant, hac e vise agreabl ar jouissanç anezi ; de memes e teu ar Speret-Santel dre c’henou an oll Sænt, hac hor Salver e-unan dre e c’henou propr d’hon assuri penaus ar vuez devot a so ur vuez douç, ur vuez eürus, hac agreabl meurbet.\nTud ar bed a vel ar re zevot o yun, o pidi Doue, o soufr an injuriou gant patiantet, o renta servich d’ar re glàn, o rei an alusen d’ar beoryen, o veilla, o vouga o c’holer hac o trec’hi o goual inclinationou, oc’h en em briva eus a bligeadurez o c’horf, hac oc’h ober cals a draou all evel-se, pere naturelamant a so rust ha poanius bras : hoguen tud ar bed ne velont quet an devotion interieur ha cordial, pehini a rent agreabl, douç hac eas an oll actionou-se. Considerit ar guenan var an thin, ne guefont el lousaouen-se nemet ur suc c’huero, mæs en dra vezont oc’h e suna er chenchont e mel, dre ma zeo o natural quemen-se. O den ar bet guir eo e guef an eneou devot cals a c’huevrder hac a ziesamant en o exerciçou a binigen hac a vortification ; mæs en dra vezont oc’h o ober e teuont da chench ar c’huevrder-se en un douçder agreabl.\nAn tan, ar flamou, ar rodou hac ar c’hlezeyer a seblante d’ar Verzeryen ec’his boquejou, hac ec’his ur c’huez an excellanta, o veza ma zoant devot. Marg’ell an devotion renta erc’hisse douç hac agreabl an tourmanchou cruela hac ar maro memes, petra na rayo-hi e quêver an exerciçou all hac an actionou vertuzus ? Ar sucr a zeu da zouçaat ar frouez pere ne dint quet meur, ha da vellaat ar re so drouc-vlaset evito da veza meur. An devotion eo ivez ar sucr spirituel pehini a zeu da zouçaat ar mortificationou, hac a vir na noas ar gonsolationou. Lamet a ra ar chagrin eus a speret ar beorien, hac ar sourciou direglet eus a speret ar binvidien ; miret a ra ouz nep so en adversite, na zeu d’en em desoli, hac ouz nep so e prosperite na zeu d’en em ourgouilli ; ampeich a ra un den, na guemer tristidiguez pa vez en e bart e-unan, ha na guemer re a laouenidiguez pa vez assambles gant re all ; servichout a ra da dan er gouàn ha da c’hliz en hàn ; gouzout a ra cundui larguentez hac anduri paourentez ; quercouls e rent profitabl an enor evel an disprigeanç ; receo a ra gant ur memes disposition ar bligeadur hac ar boan, hac e carg hon Ene eus a un douçder hac eus ur joa pehini so admirabl.\nContemplit squeul Jacob, honnez a so ur guir imaich eus ar vuez devot : an daou bost eus ar squeul-se a represant a ur c’hostez an oræson pehini a c’houlen caout ar garantez a Zoue, hac a ur c’hostez all ar Sacramanchou pere a ra caout ar garantez-se : bizier ar squeul ne dint quen tra nemet ar pasigner eus ar garantez-mâ, evit monet dreizo eus a vertuz e vertuz, pe o tisquen dre an action da sicour an Nessa ha d’e fupporti en e zefautou, pe o pignat dre ar gontemplation d’en em unissa gant Doue. Considerit bremâ, me ho ped, ar re so er squeul-se, elez int pere o deveus corfou humen, hac a represant manific an dud devot, pere o deveus ur speret angelic. Yaouanc e tisquezont beza palamour d’ar vigueur ha d’an agilite eus an devotion pehini a so enno. Diouasquell o deveus da nigeal ha d’en em c’horren etrese Doue dre an Oræson santel, hoguen treid o deveus ive da vale gant an dud, evit beva e peoc’h hac en union gant an oll : o bifaich a fo caër ha laouen dre ma recevont gant douçder ha gant joa quement a erru ganto er bet-mâ : o divesquer, o divrec’h hac o fen a so en noaz, evit rei da entent penaus ho deveus quen motif na quen dessein en ho songesonou, en o affectionou hac en o actionou, nemet da bligeout da Zoue : ar rest eus o c’horf a so guisquet gant ur saë pehini a so caër ha liger, evir disques penaus, peguemenr bennaac ma en em servichont eus ar bed hac eus a draou ar bed, n’er greont nemet ligeramant en ur dremen, o quemeret epquen ar pez so requis, d’en em antreteni hervez o c’hondition. Chetu ase pe e fæçon en em gomport an dud devot. Credit dîme’ta, Philothee, an devotion eo an douçder eus an oll douçderyou hac ar rouanes eus an oll vertuzyou, pa zeo ar berfection eus ar garanrez. Mar deo ar garantez ul leaz, an devotion eo an dien aneza ; mar deo ur blanten, an devotion eo ar bleun anezi, mar deo ur mean precius, an devotion eo an eclat a ra dezâ luguerni ; ha mar deo ur baum pe un ongant precius, an devotion eo ar c’huez mat anezâ, mæs ur c’huez an excellanta pehini a gonfort an dud, hac a rejouis an Elez.\nAdtapet diwar « https://br.wikisource.org/w/index.php?title=Quenta_quevren_-_An_eil_Chabistr&oldid=118671 »\nKemmoù diwezhañ degaset d'ar bajenn-mañ d'an 8 Eos 2018, da 13:35.